
SUFOI 

Ekspedition og regnskab: 
Skandinavisk UFO Information - SUFOI, 
Postbox 6, 2820 Gentofte 
Giro 9 11 77 25 

Tlf. 42 24 17 02 
Normal ekspeditionstid: Kl. 18-23. 

1) SUFOI er en forening, der har til formål at bidrage til for¬ 
ståelsen af ufo-fænomenerne ved indsamling og bear¬ 
bejdning af kildemateriale (observationsberetninger, for¬ 
søgsresultater, bøger m m.), samt at udbrede kendskabet 
til emnet ved publikationer, foredrag og anden udadvendt 
virksomhed 

2) Det er SUFOIs opfattelse, at kildematerialet udgør et 
vigtigt grundlag for undersøgelser og oplysningsarbejde 
ud fra en seriøs og kritisk synsvinkel 

3) Ved et ufo-fænomen forstår vi et himmel-fænomen, hvis 
væsentligste kendetegn er, at det selv efter en nøje under¬ 
søgelse, foretaget af kompetente personer, ikke kan for¬ 
klares som værende et kendt, naturligt fænomen. 

4) Da fænomenerne endnu er uopklarede, ønsker SUFOI 
ikke at fremhæve eller afvise nogen bestemt teori om de¬ 
res art eller oprindelse. 

SUFOI ledes af Repræsentantskabet. 

Den daglige ledelse varetages af formanden og de to 
næstformænd. 

Repræsentantskabet består af 1 repræsentant fra hvert af 
de til enhver tid etablerede områder i Skandinavien og de 
nedsatte arbejdsudvalg. 


REPRÆSENTANTSKAB 

SUFOIs formand, Rapportarkiv: Torben Birkeholm, 
Ådalsvej 16, 9210 Aalborg SO. 98 14 70 97. 
Næstformand: Kim Møller Hansen, 

Eilekiersvej 14, Benløse, 4100 Ringsted. 
Næstformand: Flemming Rasmussen, 

Redaktionsgruppe: 

Ansvarshavende redaktør: Kim Møller Hansen, 
Eilekiersvej 14, Benløse, 4100 Ringsted. 

Frank Lerbæk, Græskæmnervej 12, 

5700 Svendborg. 62 21 39 46. Fax: 62 21 39 45. 

Inge H. Svane, Mejlbyvej 610 D, Hårup, 

8530 Hjortshøj. 86 99 92 39. 

Foredragsafdeling: Bent Eriksen, Avlsbruger¬ 
vej 23, 2,tv., 7000 Fredericia. 75 92 00 81. 
Fotoafdeling: Kim Møller Hansen, 

Eilekiersvej 14, Benløse, 4100 Ringsted. 

SUFOIs Alarmcentral: Ole J. Knudsen, 

Kærsangervej 7, 8300 Odder. 

86 54 21 21. 

SUFOIs Medlemsarkiv: Jan Hansen, 

Posekærvej 42, 6200 Åbenrå. 

Regnskabsafdeling: Per Andersen, 

Klingseyvej 28, 2720 Vanløse. 31 71 96 64. 

Arkivar: Jørgen Bengtvig, 

Galgebakken, Skrænt 3-15A, 2620 Albertslund. 

42 64 44 69. 

Repræsentanter på Sjælland: 

Karin Bøger, Mariehøj 234, 

2990 Nivå. 42 24 17 02. 

Arne S. Petersen, Magleparken 54, 1 .tv., 

2750 Ballerup. 42 97 80 76. 

Repræsentanter på Fyn: 

Frank Lerbæk, Græskæmnervej 12, 

5700 Svendborg. 62 21 39 46. Fax: 62 21 39 45. 
Repræsentanter i Jylland: 

Jann E. Stausholm, Teisensvej 8, 

9400 Nørresundby. 98 17 85 39. 

Bent Eriksen, Avlsbrugervej 23, 2.tv., 

7000 Fredericia. 75 92 00 81. 

Peter Nørgaard, Møllegade 7, i tv., 

8600 Silkeborg. 86 80 13 15. 

Bo Nielsen, Kunnerupvej 21, Kolt, 

8361 Hasselager. 86 28 38 71. 

Repræsentanter i Norge: 

Finn W. Kalvik, Arm. Hansensvei 11, 

N-5030 Landås, Norge. - Kontakt for 
UFO-NYTs læsere i Norge. 05 - 28 01 26 

SUFOI • UFO NYT 

De i »UFO-NYT« offentliggjorte artikler fremtræder 
som bidrag til kendskabet og forståelsen af UFO- 
forskningen i dens forskellige former, uden at SUFOI 
nødvendigvis anerkender de tanker, som måtte frem¬ 
komme heri, og uden at organisationen hæfter for de 
fremsatte meninger. Red 


REDAKTØRENS SPALTE 

Vor fantastiske 


Af Kim Møller Hansen. 

Der har været ekstra livlig summen i redak¬ 
tionens lokaler i efteråret. En ny spænden¬ 
de dansk fotosag fra august 1989 dukkede 
op på skrivebordet. 

Adskillige avisudklip fandt også vej til 
redaktionen fra hjælpsomme UFO-NYT- 
læsere. Årsagen var den store mediebegi¬ 
venhed: en ufo-landing i Sovjet. Læs mere 
om dette andet steds i dette nummer. 

UFO med håndtag! 

Men også på Lolland kunne aviserne bringe 
en sensationel ufo-historie. Den 18. okto¬ 
ber kunne både Ny Dag og Lolland-Falsters 
Folketidende fortælle: 

Tirsdag den 17. oktober kl. 15.45 kom en 
27-årig mand kørende med en ældre dame 
som passager. Ved Stokkemarkeds vestlige 
udkant kom der en flyvende genstand skråt 
bagfra hen over bilen. Den var så lavt nede, 
at parret uvilkårligt dukkede sig. Genstan¬ 
den røg lige hen over elledningerne og lan¬ 
dede 50-60 meter inde i en roemark. 

Den unge chauffør steg ud af bilen og 
undersøgte genstanden i roemarken. Gen¬ 
standen var skålformet og grøn, to meter i 
diameter. I siden var der et håndtag, som 
den unge mand tog fat i, dog uden at kunne 
løfte genstanden. 

Manden kørte hjem med sin ældre passa¬ 
ger og vendte tilbage til landingsstedet. Men 
nu var genstanden væk! Politiet i Nakskov 
blev underrettet kl. 16.40 og sendte en pa¬ 
truljevogn til »gerningsstedet«, men uden at 
finde noget interessant. 

SUFOIs lokale mand, Ole Henningsen, 
blev kontaktet af pressen og citeres for at 
have udtalt: 

»Det er den mest håndfaste beretning, jeg 
nogen sinde har hørt, og så er den bare fløj¬ 
et sin vej.« 

Løsningen på gåden kom to dage senere. 
Et øjenvidne har fortalt politiet, at hun så 
en lastvogn med en stor container passere 
stedet. Pludselig fløj containerlåget af og 
landede inde i roemarken. Hun så også en 
personbil standse og chaufføren gå ud i 
marken for lidt senere at fortsætte sin kør¬ 
sel. Nogle minutter senere kom container¬ 
lastvognen tilbage. Chaufføren slæbte låget 


ud til lastvognen og hejste det på plads med 
en kran. Og så kørte han igen. Endelig 
vendte personbilen tilbage, men nu var den 
mystiske genstand »fløjet« væk! 

Ak ja, nogle gange overgår virkeligheden 
selv vores vildeste fantasi! 

Spændende møde 

SUFOIs halvårlige repræsentantskabsmøde 
blev afholdt den 16.-17. september i Hårup 
ved Århus. På mødets førstedag var der 
indbudt en række gæster. Det blev en sær¬ 
deles interessant dag, hvor bl.a. forskellige 
aktuelle sager blev gennemgået. 

Vi fik også lejlighed til at høre SUFOIs 
nye radioudsendelse om ufoer. Udsendel¬ 
sen varer 30 min. og kan lånes gratis af alle 
lokalradioer. Udsendelsen leveres både på 
kassettebånd og spolebånd. Er du selv med 
til at lave lokalradio, eller kender du nogen, 
der gør, så kontakt SUFOI og lån udsendel¬ 
sen. _^ 


De uforklarlige 
UFOer 

• En radioudsendelse produceret 
af SUFOI og Radio Ådalen spe¬ 
cielt tilpasset lokalradioernes 
stil med blanding af musik og 
interviews. 

• Udsendelsen varer 30 minutter 
og kan lånes gratis af alle 
lokalradioer. 

• Med udsendelsen leveres en 
oplysningsliste til Koda-Gramex 
samt forslag til studietekster. 

• »De uforklarlige ufoer« er en 
professionel udsendelse, som 
kan leveres på kassettebånd el¬ 
ler spolebånd. 

Udsendelsen lånes ved at skrive til: 

SUFOIs Båndarkiv 
Eilekiersvej 14 
4100 Ringsted 

DANSK UFO-FOTO _ 

Mystisk lyskugle 
på travbanen 

Af Kim Møller Hansen. 


Tredje løb var netop afsluttet. Startvognen kørte langsomt op 
mod dommertårnet. Men hvad var det? Ved siden af bilen fløj 
en lille, lysende kugle... 



UFO-NYTs redaktionssekretær, Frank Ler¬ 
bæk, modtager her årets legat fra »UFO 
Fondet af 1979«, som tak for sin store ind¬ 
sats for ufo-emnets udbredelse i Danmark. 
Frank Lerbæk kunne i 1989 samtidig fejre 
sit 30 års jubilæum i foreningen SUFOI. 
Helt i tråd med sin indstilling til ufo-arbej¬ 
det, overgav Frank Lerbæk straks legatpen¬ 
gene til SUFOIs Støttefond. 

(Foto: Kim Møtier Hansen) 



På repræsentantskabsmødet fremlagde 
SUFOIs fotokonsulent, Hans Bødker, en ny 
analyse af videooptagelsen fra Lyngby (se 
UFO-NYT nr. 3/88 og 1/89). Der arbejdes i 
øjeblikket med to hypoteser vedr. fænome¬ 
nets oprindelse: fly eller meteor/rumaffald. 
Vi vender tilbage til dette spændende til¬ 
fælde i et senere nummer. Indtil videre må 
vi betegne det filmede som værende et ufo. 

(Foto: Kim Møller Hansen) 


Nu er dette års udgave af UFO- VISION på 
gaden. Køb årbogen nu og forkæl dig selv i 
de lange vinteraftener med god læsning. 



Redaktionen ønsker alle læsere en 
rigtig glædelig jul og et godt nytår • og 
på gensyn i marts 1990, hvor UFO-NYT 
tager hul på en ny årgang. 


».../ begyndelsen lignede det en kraftig 
lommelygte, der hang og daskede i en snor, 
men det kunne det ikke være, da lyset var 
konstant. Desværre fotograferede jeg ikke 
under vognens kørsel, da jeg havde travlt 
med at undre mig over, hvad det kunne væ¬ 
re. Da vognen stoppede ved dommertårnet, 
stoppede lyset også, og min reaktion var, at 
det måtte være en kugle, ligesom »den svæ¬ 
vende« kugle man kan se i et tryl leshow. 

Objektet bevægede sig herefter langsomt 
og helt jævnt ind under vognen, o g jeg våg¬ 
nede op og løb om på den anden side af bi¬ 
len og tog et billede, da objektet dukkede 
op igen. 

Da bilen stoppede, hoppede drengen (der 
var gæst i startvognen) ud og løb over ba¬ 
nen. Det kan på billedet se ud, som om han 
flygter - det er ikke tilfældet. Han skynder 
sig blot over til far og mor. Efter billedet 
var taget, og inden jeg fik kameraet fra 
øjet, var objektet pist væk. Jeg aner ikke, 
hvordan det forsvandt.« 

Efterforskning 

Hændelsen fandt sted torsdag den 3. august 
1989 mellem kl. 22.04 og 22.05. Da SUFOI 
stadig efterforsker sagen, har vi indtil vide¬ 


re tilbageholdt stednavnet, fotografens 
navn samt navne på eventuelle vidner til 
hændelsen. 

Sagen er særdeles interessant, fordi det 
for en gangs skyld er lykkedes for en obser¬ 
vatør (en professionel fotograf) at fotogra¬ 
fere det fænomen, som han også har set. 

Fotografen beskriver fænomenet som en 
lydløs, hvid/gullig kugle på størrelse med 
en tennisbold eller appelsin med en tydelig 
korona. Lyskuglen fulgte startvognen med 
en hastighed på 25-30 km/t over en stræk¬ 
ning på ca. 250 m og bevægede sig på tværs 
af vinden! 

Fotografen har været særdeles grundig i 
sin egen efterforskning af sagen: 

• For at konstatere om »lyspletten« på 
billedet kunne være en lysrefleks (fra 
startbilens forlygter eller de mange 
skarpe projektører på travbanen) har 
fotografen lavet flere kontroloptagel¬ 
ser. Dvs. taget billeder af sceneriet fra 
nøjagtig det samme sted - uden at der 
er kommet lyspletter på kontrolbille¬ 
derne. 

• Der er fremkaldt flere film efter denne 


Kamera og 

film 

Kamera: 

Nikon F3 

Optik: 

Nikkor 85mm bl. 1.4, fast brændvidde 

Film: 

Kodak TMAX 400 belyst som 3200 ISO 

Fremkalder: 

Tetenal EMOFIN, som er en 2 bads kontrast- 


udlignende fremkalder 

Eksponering: 

1/250 sek., bl. 2.8 

Her er lyskuglen vist i en kraftig forstørrelse. 

(SUFOI Fotosag nr. 1989 08 03-211. Eftertryk kun tilladt efter skriftlig aftale med den ansv. redaktør). 


i samme kemikalieopløsning og i sam¬ 
me tank uden nogen fejl. 

• Det kunne være en fejl i negativfil¬ 
men, men i de ca. 350 film, som fo¬ 
tografen har fremkaldt fra travbanen 
og ca. 300 andre film til pressebrug, 
har han aldrig konstateret nogen fejl 
overhovedet ved dette negativmateria¬ 
le. 

Fotografen har dog undret sig over en en¬ 
kelt ting ved optagelsen af det lysende fæ¬ 
nomen. Det anvendte kamera (Nikon F3) 
har en meget høj billedhastighed - ca. 5-6 
billeder/sek. -, når der anvendes motor. Al¬ 
ligevel blev der kun taget ét billede, hvor 
han plejerat tage2-3 billeder med motoren 
tilkoblet. Fotografen mener, at det er mu¬ 
ligt, at han har sluppet »knappen« meget 
hurtigt - eller at kameraet har »strejket« ef¬ 
ter ét billede. Ved de efterfølgende travløb 
fungerede kameraet upåklageligt. 

SUFOIs fotokonsulent, Hans Bødker, 
har interviewet fotografen og undersøgt det 
originale negativ uden at kunne give nogen 



Dette ligner et dramatisk filmbillede fra en Spielberg-film, men det er den fantastiske virkelighed fra en dansk travbane. Den lille lyskugle 
fulgte startvognen over en strækning på 250 meter og har netop passeret ned under bilen. Drengen er sprunget ud af bilen for at løbe over 
til sine ventende forældre. Drengen fortalte senere, at han bemærkede, at der var meget lyst under bilen, som om forlygterne sad under 
bilen, men han så ikke selve objektet. 

På billedet ser det ud, som om der er en hale efter lyskuglen, der fremtræder »dobbelt« - muligvis på grund af bevægelse. Det er ikke muligt 
at se nogen skygge fra kuglen, ligesom jorden heller ikke er oplyst af lyskuglen. 

(SUFOI Fotosag nr. 1989-08-03-211. Eftertryk kun tilladt efter skriftlig aftale med den ansv. redaktør). 

forklaring på, hvad det er. Bødker mener, 
at det er en sag med høj besynderligheds¬ 
grad. 

UFO-NYTs læsere vil løbende blive 
holdt orienteret om nyt i denne spæn¬ 
dende fotosag. □ 



Et andet travbane-ufo 


Forfatteren og journalisten Orla Johan¬ 
sen (Handy) havde den 31. oktober 1976 
en ufo-observation på Jydsk Vædde¬ 
løbsbane. Her iagttog han i 10-15 sekun¬ 
der en lille rød lyskugle, der flaksede 
rundt i luften over heste og publikum i 
tilsyneladende kun 10-15 meters højde. 
På fotoet ses observationsstedet med 
dommertårnet på Jydsk Væddeløbsba¬ 
ne, hvor Orla Johansen har indtegnet 
objektets kurs. Orla Johansen mente 
selv, at der var tale om et kuglelyn. 

(Se også UFO-NYT nr. 2/77 og nr. 5/77). 


OBSERVATIONER 

Danmark 


Af Torben Birkeholm. 


1 perioden 1. juli til 30. september 1989 har 
SUFOI modtaget meget få henvendelser 
om observationer. Antallet er lavt, også set 
i forhold til samme kvartal i de senere år. Vi 
kan selvfølgelig kun gætte på, hvad der er 
årsagerne. 

Godt nok ved vi jo ikke, hvor mange ob¬ 
servatører, der ikke får fat i SUFOI. Men fal¬ 
det er sket over en årrække, og det samme 
billede ses i mange andre lande. Så det sy¬ 
nes rimeligt at antage, at folk ikke ser så 
mange mystiske himmelfænomener som 
tidligere. Selv om det er vanskeligt at påvi¬ 
se, kan vi jo hævde, at det er vores egen 
skyld. Vi er beviseligt blevet bedre til at op¬ 


klare tilsyneladende mystiske observatio¬ 
ner, og det kan illustreres med ét af de regi¬ 
strerede tilfælde fra september. 

11.09.89, kl. 20.30, 9373 Hals 

En mand fra Hals-området, øst for Aal¬ 
borg, ringede til den lokale SUFOI- 
afdeling, ca. kl. 21.50. Han forklarede, at 
han var blevet kontaktet af nogle kvinder 
på naboejendommen. De havde observeret 
en stor lysende »kugle«, der landede på 
marken i retning mod hans egen ejendom, 
en times tid tidligere! 

Kvinderne havde set »lyskuglen« dale 
langsomt ned til trætophøjde, men de var 


blevet så forskrækkede, at de søgte tilflugt i 
huset, og derfor så de ikke mere. 

Manden gik udenfor, men så intet. Han 
gik en tur i terrænet for at finde evt. spor 
efter »lyskuglen«, men på grund af mørket 
opgav han eftersøgningen. 

Skræmte af objekt, 
der udsendte lyskugle 

SUFOI kontaktede straks de to kvinder. 
Det viste sig, at de passede børn, hunde og 
hus for naboen, der var ude. De havde væ¬ 
ret udenfor ved 20.30-tiden, da de så en 
»stor stjerne« højt på himlen. De troede, at 
det var et fly, men pludselig skilte en hvid 
lyskugle sig ud fra det første lys, der i øvrigt 
stod helt stille. 

Uden lyd fra nogen af de to lysfænome¬ 
ner bevægede lyskuglen sig forholdsvis 
langsomt nedad mod jprden. Kvinderne fik 
fat i en kikkert, og kunne se, at lyset var let 
blåligt. Lyskuglen så ud til at ligne en »tal¬ 
lerken på højkant« set i kikkerten, og de 
var blevet noget urolige. Da de så, at den 
gik ned mellem nogle træer på marken i ret¬ 
ning mod naboejendommen, blev de op¬ 
skræmte. De regnede med, at det mystiske 
»lysfænomen« ville lande, og de søgte ind¬ 
enfor. Først lidt senere kiggede de efter, 
men da var lyset forsvundet. De havde da 

Oversigt over observationer registreret 
i perioden 1. juli til 30. sept. 1989 


Observa¬ 

tionsdato 

Begyndel¬ 

sestids¬ 

punkt 

Varig¬ 

hed 

Observationssted 
(postnr. og bynavn) 

Antal 

obs. 

Farver 

Evt. 

identifi¬ 

kation 

7.06.89 

22.50 DST 

10 sek. 

8850 Bjerringbro 

2 

Hvid 


10.06.89 

11.00 DST 

20 min. 

6270 Tønder 

3 

Hvid 

Evt. bal¬ 
lon 

26.07.89 

ca. 00.45 DST 

10 min. 

2820 Gentofte 

1 

Orange 


09.09.89 

19.00 DST 

30 sek. 

Skallerup, 

4760 Vordingborg 

2 

Rød 


11.09.89 

20.30 DST 

10-15 min. 

9373 Hals 

2 

Hvid/blålig 

Lysbom¬ 
be udka¬ 
stet fra 
helikop¬ 
ter 


observeret de to lys i sammenlagt 10-15 mi¬ 
nutter. 

Kvinderne kontaktede derefter naboen, 
men de havde lagt mærke til, at hundene 
var urolige, og at en helikopter kredsede i 
området cirka tre kvarter efter, at lyset for¬ 
svandt. De gik ud fra, at hundene reagerede 
på ufo-fænomenet, og at helikopteren var 
sendt ud for at lede efter det. De gav selv 
udtryk for nervøsitet, og det var tydeligt, at 
de var skræmte. 

SUFOIs alarmcentral 
arbejder hurtigt 

SUFOIs lokale repræsentant orienterede 
alarmcentralen kl. 22.00, og det tog kun to 
minutter at få opklaret sagen! 

Opmærksomme læsere er måske klar ov¬ 
er, at der var en større NATO-øvelse under 
afvikling i de danske farvande, og Søvær¬ 
nets Operative Kommando kunne da også 
overfor SUFOI bekræfte, at militær aktivi¬ 
tet var årsagen. En helikopter - der som be¬ 
kendt kan svæve i luften på samme sted - 
havde befundet sig dér, hvor kvinderne så 
en »stor stjerne«. Med øvelsesformål for 
øje havde helikopteren udkastet en såkaldt 
»flare« (lysbombe) kl. 20.35, der dalede 
mod jorden, mens den lyste kraftigt! 

Kunne der alligevel ikke have været tale 
om et andet fænomen? Nej - kvinderne så 
ikke både ufo-fænomenet og helikopteren, 
der kastede lysbomben, hvilket selvfølgelig 
udelukker andet end helikopteren som år¬ 
sag. Allerede kl. 22.05, et kvarter efter op¬ 


ringningen fra naboen, kunne SUFOIs lo¬ 
kale afdeling berolige de to kvinder med 
forklaringen. De undrede sig godt nok en 
smule over, at de ikke havde kunnet se, at 
det var en helikopter, men det kan være ret 
vanskeligt, når den ses på stor afstand, og 
motorlarm derfor ikke kan høres. 

Alle detaljer forklaret 

De urolige hunde har sandsynligvis reageret 
på kvindernes nervøse og opskræmte ad¬ 
færd, snarere end direkte på lysfænomenet. 
Det er set ofte. 

At »lyskuglen« i kikkerten så ud til at ha¬ 
ve tallerkenform og det blålige lys, skyldes 


sikkert det faktum, at brug af kikkert i 
mørke ofte er en ringe hjælp. Lysbrydnin¬ 
ger i optikken og små rystelser (for ikke at 
nævne større rystelser f ra ophidsede vidner) 
giver ganske enkelt falske synsindtryk. Når 
man forstørrer et punktlys, får man sjæl¬ 
dent genkendelige detaljer frem, og slet ik¬ 
ke detaljer der er korrekte. 

Prøv selv en mørk aften! 

Typisk eksempel 

Dette eksempel er karakteristisk for mange 
ifo-observationer. Ved hurtig og grundig 
efterforskning viser det sig, at folk ofte for- 
virres af ydre faktorer, f.eks. mørke, mang¬ 
lende lyd m.v. Samtidig har vi alle sammen 

store vanskeligheder med bedømmelse af 
størrelse, afstand og form, ligesom usikker¬ 
hed, angst og fantasi er nogle af de psyko¬ 
logiske faktorer, der spiller ind. 

Så længe vi er afhængige af vidneforkla¬ 
ringer, som igen er afhængige af de nævnte 
faktorer, vil værdien af de data, vi under¬ 
søger, altid kunne diskuteres. Der er ikke 


tale om, at kun særligt fantasifulde menne¬ 
sker ser ufoer. Nøgterne og trænede iagtta¬ 
gere har taget fejl af de samme kendte fæ¬ 
nomener. 

Vi må blot huske at søge efter almindeli¬ 
ge jordiske forklaringer, før vi kaster os ov¬ 
er de mystiske - uanset om der er tale om 
mange eller få observationer. □ 


Svævende bål over Gudenåen 


Den 1. april 1989 blev »et svævende bål« set over Gudenåen ved Ulstrup. Observa¬ 
tionen blev detaljeret beskrevet i sidste nummer af UFO-NYT. Desværre var den til¬ 
hørende tegning misvisende. Observatøren har været så venlig at låne os to tegnin¬ 
ger, som viser, hvorledes han oplevede fænomenet. 


Ved pilene ses lysfænomenets position ved begyndelsen og afslutningen af obser¬ 
vationen den 1. april 1989 kl. 02.30-02.45. (III.: Observatøren) 


Således så fænomenet ud set gennem kikkert. Det var svagt løgformet, og vand¬ 
overfladen var oplyst under lyset. Mens fænomenet blev iagttaget gennem kikkert, 
pulserede det og begyndte en langsom, men sikker bevægelse fra øst mod vest. 

(III.: Observatøren) 


Endnu et UFO 
ved Ulstrup 

I sidste nummer af UFO-NYT 
bragte vi en artikel om en observa¬ 
tion ved Ulstrup fra april i år. I 
forbindelse med undersøgelsen af 
denne observation dukkede føl¬ 
gende beretning op. 

Observatøren, en 56-årig kvinde, 
fortæller: 

Fredag den 10. februar 1989 havde 
jeg lagt mig til at sove inde i 
stuen. Jeg var alene hjemme og 
havde ligget og læst indtil kl. 02 
om natten. Jeg vågnede dog igen 
et par timer senere, så på klokken 
og ville rejse mig for at hente et 
glas vand. Klokken var da 04.35 
præcis. 

Jeg kiggede tilfældigt ud af 
stuevinduerne. Der er fem store, 
som vender mod nord, med udsigt 
ned over Gudenåen og op mod en 
skov på de bagvedliggende bakker. 
Jeg opdagede et rundt objekt uden 
skarp afgrænsning. 

Det svævede tilsyneladende foran 
nogle af skovens træer. Det var 
regelmæssigt pulserende i en 
orange farve som flammer I et bål. 
Det bevægede sig i små ryk. 

For at se det uden vinduesglasset 
imellem, gik jeg i bare fødder ud 
på terrassen. Der var heller ingen 
lyd at høre fra objektet, som jeg 
vurderede var ca. 1000 meter væk. 
Pludselig skød der to lyskegler ud 
fra objektet i en vinkel på ca. 45 
grader ned mod jorden, i retningen 
nord og syd. 

Det var jo en kold februarnat, og 
jeg begyndte at fryse. Derfor ville 
jeg vende mig om, gå ind for at 
hente mit kamera og tage noget 
mere tøj på, men i det samme 
ændrede objektet kurs og 
hastighed. Det steg og bevægede 
sig op over trætoppene og for¬ 
svandt i nordlig retning mod lands¬ 
byen Lille-Thorup. Observationen 
varede i alt ca. 10 minutter. 

SUFOIs rapportoptagere har 
besøgt observatøren. Ud fra 
beskrivelsen, er det givet, at 
objektet er set med skovens træer 
som baggrund, hvilket konkret 
svarer til, at objektet er set ca. 2-4 
grader under horisonten. 
Forskellige forklaringer er 
undersøgt, uden noget konkret 
udfald. Der er en del ligheds¬ 
punkter til den observation fra 
april måned, som er omtalt i 
forrige nummer af UFO-NYT. De to 
observatører kendte ikke hinanden 
på forhånd, så enhver form for 
sammenblanding er udelukket 
Februar-observationen er også lagt 
i SUFOIs rapportarkiv som 
uopklaret. □ 

Peter Nørgård 

AKTIVITETER 


SUFOI »går i luften« 

A f Peter Nørgård. 


En lun sommeraften sidst i juli måned gik SUFOI i luften. To 
journalister, en studietekniker og jeg selv, SUFOIs område¬ 
leder i Midtjylland, havde sat hinanden stævne i »Radio Åda- 
lens« studie i Skjern. Formålet var at producere en halv times 
udsendelse om ufoer og SUFOI. Læs her, hvordan det gik. 


Ideen opstår og formes 

På SUFOIs halvårlige repræsentantskabs¬ 
møder diskuterer vi mange emner. PR og 
markedsføring af bladet og foreningen er 
altid oppe til debat. Hvem har nogle gode 
ideer, der kan skaffe flere medlemmer? Et 
yderst interessant spørgsmål, som alle for¬ 
eninger må stille sig selv løbende. 

På vort møde i marts opstod ideen om en 
radioudsendelse: Lav en halv times udsen¬ 
delse, der kan sendes til nogle af de mange 
lokalradioer i Danmark. Ideen blev drøftet, 
og alle var enige om, at det skulle prøves. 

Torben Birkeholm tog kontakt til jour¬ 
nalist Benny Gade, der i flere år har løst 
forskellige opgaver for SUFOI og selv har 
været aktiv rapportoptager. Et program- 
forløb blev skitseret: »Der skal være noget 
med en observatør, der fortæller om sin 
egen observation - og noget om en af de 
bedst dokumenterede udenlandske obser¬ 
vationer.« - »Jah, det lyder godt, og så 
skal der være noget om SUFOIs Alarmcen¬ 
tral og Fotoafdeling.« - »Okay, og hvad 
med at få en rapportoptager til at 
fortælle?« 

Sådan tog den ene idé den anden. Og til 
sidst blev det hele mixet sammen i Benny 
Gades »journalistiske blender«, krydret 
med nogle passende stænk musik. 

»Ro i studiet - klar« 

Som rapportoptager kom jeg ind i billedet. 
Fra Silkeborg kørte jeg til Skjern, og trods 
et par tekniske vanskeligheder i studiet 
kunne jeg køre hjem igen efter et par timers 
koncentreret arbejdsindsats af teknikere og 
journalister. Jeg deltog i et ca. 3-4 minut¬ 
ters indslag, men blev siddende i det varme 
studie for at følge hele processen. 


Benny Gade havde grundigt gennemar¬ 
bejdet udsendelsen på papiret, så det gik 
stort set efter planen. Det mest uforudsete 
var et summende objekt i studiet. En flue, 
der både var døv og farveblind, trodsede 
både teknikerens »ro i studiet - klar til op¬ 
tagelse« og lyset i den røde lampe, der net¬ 
op betyder optagelse. Et par gange lavede 
den sit mest chikanerende optrin, ved - 
med en høj summende lyd - at sætte sig lige 
midt på Benny Gades mikrofon, netop som 
han var ved at afslutte et indslag. 

Der var også vanskeligheder med telefo¬ 
nerne i studiet. Det gik ud over Ole J. 
Knudsen, SUFOIs Alarmcentral, men in- 


SUFOI NEWS 1988 

SUFOI Newsletter no. 10. 

SUFOI udgiver også et engelsk¬ 
sproget newsletter, hvor ud¬ 
valgte artikler fra UFO-NYT er 
oversat. Så kan vore engelske 
kontakter også få glæde af 
UFO-NYT, Vi har nogle få ekstra 
eksemplarer af “SUFOI NEWS 
1988”. Har du udenlandske 
venner, som ikke forstår dansk, 
men som læser engelsk og er 
interesserede i ufoer, så glæd 
dem med et eksemplar af 
”SUFOI NEWS”. 

”SUFOI NEWS 1988” er på 50 
sider, illustreret, i A5 format. 

kun kr. 25,00 

Bestilles ved at indbetale kr. 25,00 
+ kr, 12,00 (porto/ekspedition) til: 
giro 9 11 77 25, SUFOI, postboks 6, 
2820 Gentofte. Mærk modtager¬ 
delen: “SUFOI NEWS”. 


terviewet med ham kom dog i hus efter en 
del mislykkede opkald. Ole J. Knudsen for¬ 
talte om sine mange oplevelser ved telefo¬ 
nen, når nysgerrige personer ringer for at få 
en forklaring på et mystisk lysfænomen, de 
har set. 

Kim Møller Hansen fra SUFOIs fotoaf- 
afdeling fortalte bl.a. om erfaringer med 
fup-fotos og de analysemetoder og eksper¬ 
ter, som SUFOI anvender i fotosager. 

Det var sjovt at være med til, og nu bliver 
det spændende at se, hvad der kommer ud 
af anstrengelserne, når de danske lokalra¬ 
dioer har sendt SUFOIs ufo-bånd i løbet af 
1989-90. □ 



»Radio Ådalens« studietekniker og journalisterne Benny Gade og Peter Sørensen, der hav¬ 
de stillet sig til rådighed for udsendelsen om SUFOI og ufo’erne. Foto: Peter Nørgård. 

UFOLOGI 


Nyt om kuglelyn 

Af Walter L. Kelch. 


I det oldindiske heltedigt Mahabarata fortælles, at for ca. 
3.500 år siden forsvandt byen Mohendscho-Daro (gravhøj) un¬ 
der mystiske omstændigheder fra jordens overflade. 

På himlen sås et skærende lys, og luften havde giødet, da der 
pludselig hørtes et kraftigt tordenbrag. Den kraftige varme fik 
vandet i nærheden til at koge, og fiskene så ud, som om de var 
brændte. 


Byens højstliggende dele blev udgravet af 
arkæologer i 1922. Udgravningerne afsløre¬ 
de, at der havde fundet en katastrofe sted. 
Videnskabsmændene fandt smeltede sten 
såvel som spor efter en brand og en særde¬ 
les kraftig eksplosion. 1 en omkreds af en 
kilometer var alle bygninger ødelagte. Den 
måde, de fundne skeletter lå på, tydede på, 
at menneskene på gaderne ikke umiddel¬ 
bart før deres død vidste, hvad der fore¬ 
stod. Den ødelagte Mahendscho-Daro lig¬ 
ner på mange måder Hiroshima og Nagasa- 
ki efter atombombeeksplosionen, hvor 
trykbølgen og strålingen kom fra oven. 

Muligheden for, at der her var tale om en 
atombombeeksplosion, kan udelukkes (der 
blev ikke målt øget radioaktiv stråling i 
nærheden af byen). Det samme gælder en 
eventuel ikke-jordisk indblanding. Vi vil i 
det følgende forsøge at undersøge, om ka¬ 
tastrofen havde naturlige årsager. 

Vi ved, at de gamle grækere og romere 
gentagne gange så glødende kampvogne på 
nattehimlen; at indianerne så runde ge¬ 
nstande på himlen, og japanerne spøgelses¬ 
skibe med lys. I det gamle testamente for¬ 
tæller profeten Ezekiel: »Og jeg så, og se, 
der kom en heftig vind fra nord, en mægtig 
sky og flammende ild, og glinsende var rin¬ 
gene om den, og midt i ilden var blinkende 
kobber .« 

Hvad har den moderne videnskab at sige 
til dette? Man ved i dag, at der i jordens at¬ 
mosfære under påvirkning af kosmisk strå¬ 
ling og elektriske felter kan opstå aktive 
partikler, der kan samle sig i kugleformede, 
svævende aerosolskyer af forskellig størrel¬ 
se. Sådanne fysisk-kemiske dannelser blev, 


som helleristninger viser, set af urmennesket 
for 50.000 år siden. 

I en oldægyptisk krønike fra kong Thut- 
moses lITs regeringstid, nævner man dem 
også: »/ det 22. år blev i vinterens 3. måned 
og 6. dagstime på himlen set en lysende 
kugle, der langsomt bevægede sig mod syd, 
og alle, der så den, blev forskrækkede.« 

Man finder også talrige ildkugler på gam¬ 
le etruskiske malerier, og i gamle arabiske 
håndskrifter omtales de også. 

Sorte og gule lyn 

Enhver fysisk-kemisk dannelse kan opstå i 
flere variationer. Den ene er kold og kan 


eksistere i lang tid uden at frigive energi og 
uden at udsende lys. Den har facon som en 
rugby-bold og kan hele dagen ses tydeligt 
på himmelen. Ifølge en hypotese drejer det 
sig om et endnu ikke antændt kuglelyn, der 
betegnes som et sort lyn. 

Derimod lyser den såkaldte kemisklysen¬ 
de dannelse, der ikke er afhængig af tor¬ 
denvejr, skærende hvidt eller citrongult. 
Den kan svæve frit omkring i luften, for¬ 
blive længe på et sted lige over jorden eller 
hurtigt bevæge sig ad underlige baner, sluk¬ 
kes og på ny tændes, hvorved dens tempe¬ 
ratur stiger flere tusinde grader. Ligesom 
kuglelyn kan den eksplodere og sætte ild i 
bygninger. 

Den 21. september 1910 kunne indbyg¬ 
gerne i New York i tre timer se i hundred¬ 
vis af små atmosfæriske lys, der fløj rundt 
over byen og bød på et fantastisk syn. 

Om natten den 24. august 1978 blev der 
set noget lignende over Chabarowsk i 
USSR. Pludselig hørtes en støj som fra et 
startende jetfly, og pludselig blev det lige så 
lyst som om dagen. Et lysende objekt dale¬ 
de ned lige over jorden og lyste meget kraf¬ 
tigt. I landingsområdet blev jorden for¬ 
brændt og »smeltede«. Stedet er endnu 
fuldstændigt goldt. 

Et andet eksempel: En septemberaften i 
1984 blev stjernehimmelen over en landejen¬ 
dom i Udmurtiske A.S.S.R. (en del af Sov¬ 
jetunionen) pludselig kraftigt oplyst, og fra 
oven kom stærkt hvide lysende kugler, der 
fulgte alle mulige sløjfer og kurver i deres 
fald mod jorden. Hvad, der skete, var ikke 
blot et flot naturskuespil: i en omkreds på 
20 km faldt alle transformatorstationer og 
højspændingsledninger ud. 

Giftige lyn 

Efter hvad videnskaben fandt ud af, kunne 
sådanne dannelser og kuglelyn indeholde 
betragtelige mængder af giftige substanser. 
Indbyggerne i Mohendscho-Daro døde 
åbenbart ikke som følge af trykbølgen eller 
varmen, men derimod af giftige gasser. 



Et kuglelyn skaber ravage under en storm i Salagnac, Frankrig, i september 1845. 

(III.: SUFOI Fotoarkiv). 

Et »spøgelseslys« fotograferet i Basels zo¬ 
ologiske have i 1907. (Foto: SUFOI Fotoarkiv). 


Ifølge beregningerne skyldtes denne trage¬ 
die, at luften indeholdt ca. 3.000 sorte lyn 
med en diameter på 30 cm og med over 
1.000 kemisk lysende enheder. Heldigvis 
finder man intetsteds i overleveringen an¬ 
tydninger om lignende katastrofer. Oftest 
drejer det sig om kuglelyn nær jordens 
overflade eller kemisk lysende dannelser i 
stor højde. Der findes dog rapporter fra pi¬ 
loter, der gentagne gange har set kæm¬ 
pemæssige hobe, ikke af sorte lyn, men af 
flerfarvede kemisk lysende genstande, flyve 


forbi. I 1983 tog professor Bonil ved Zara- 
tecas Observatoriet i Mexico det første foto 
af sådan en hændelse; i mellemtiden er der 
taget i hundredvis af lignende fotos (1). 

Kuglelyn findes ikke! 

Om »kuglelyns-teorien« skrev tidsskriftet 
»PM« følgende i nr. 8, 1983: »...Det lyder 
utroligt, men fotos taget med forskernes 
højhastighedskameraer viser det tydeligt: 
Ved et sky-jord-lyn løber elektronstrøm¬ 
men fra jorden mod skyen. Hvad viser for¬ 
skernes fotos nu om de hemmelighedsfulde 
kuglelyn? Fejlkilder! I dag er det endnu ik¬ 
ke lykkedes at fange dette ildevarslende lys¬ 
skin på et foto. Fordi, som mange forskere 
siger: Kuglelyn findes ikke. 

Dette udsagn er i modstrid med hun¬ 
dredvis af rapporter om sådanne lys (f. 
eks. ødelagde et kuglelyn den 1. juni 
1953 kirketårnet i Plaidt. Det raserede fuld¬ 
stændigt tårnet, og skaderne blev opgjort 
til over 100.000 DM). Som et bevis på kug¬ 
lelynenes eksistens kræver forskerne et foto 
og en logisk fysisk forklaring...« (2) 

Elektriske udladninger i kugleform - det 
kommer tæt på ufologi! 

Slutbemærkning 

I den sovjetiske beretning kan man finde 
mange ting, som kan sammenlignes med en 
ufo-observation. Her spiller de aktuelle 
vejrforhold naturligvis også en vigtig rolle. 

Som man kan se i »PM«-artiklen, er vi- 
denskabsmænd meget uenige om 
»kuglelyns-teorien«. 


Den bemærkelsesværdige sovjetiske arti¬ 
kel (se artiklen: »Kuglelyns-forskning i 
Sovjet«) lader spørgsmålet, om man kan 
betragte alle kugleformede ufoer som kug¬ 
lelyn eller ej, stå åbent. □ 

Referencer: 

1. Det sovjetiske tidsskrift Wokrug Sweta. 
På tysk ved Sputnik-redaktionen (Pressea¬ 
gentur NOWOSTI), Moskva 1988. Ind¬ 
sendt af Thomas Mehner, DDR.) 

2. PM-Magazin, august 1983. 


Kilde: 

Journal fur UFO-F orschung, 

Postfach 2361, D-5880 Ludenscheid 1. 

Oversættelse: 

Flemming Rasmussen. 

utgiven av 

Svensk AmatorAstronomisk Forening 

Beståil gratis provexemplar från 
Jan Persson 
Stampgatan 62 
411 01 Goteborg 


Rundvisning på 
Danmarks Radio 

DISTRIKT AALBORG 

Nordjyllands Radio er Danmarks 
Radios regionale station i Nord¬ 
jylland. Den sender på hverdage 
nyheder, musik og kulturelle ind¬ 
slag fra Nordjyllands Amt. 

Hvordan det foregår, bliver der 
mulighed for at se med egne øjne. 
Vi mødes ved indgangen, hvorefter 
vi først vil følge afslutningen af 
aftenens direkte udsendelse. 
Derefter er der rundvisning af en 
radio-medarbejder på stationen. 

Til sidst er der mulighed for at 
stille spørgsmål og diskutere over 
en kop kaffe. 

Rundvisningen foregår: 

Onsdag den 17. januar 1990 
klokken 18.15. 

Nordjyllands Radio har adresse på 
Fr. Bajersvej 9 i Aalborg. 

Tilmelding senest mandag den 
15. januar til Jann Stausholm på 
telefon 98 17 85 39 eller til 
Torben Birkeholm på telefon 
98 14 70 97 (max. 30 deltagere). 

Arr.: SUFOI-Aalborg. 



Roterende lysfænomen fotograferet mellem Montuini og Villafranca, Mallorca, den 24. 
april 1950 af Enrique Hausmann. Lysfænomenet dukkede op, da Hausmann ville fotogra¬ 
fere solnedgangen. Er dette et kuglelyn? (Foto: sufoi Fotoarkiv). 

UFOLOGI _ 

Kuglelyns-forsk 
ning i Sovjet 

Af Thomas Mehner. 


Det er en ubestridelig kendsgerning, at det er nødvendigt med 
mere end én teori for at forklare ufo-fænomenet. Men med en 
analyse af ufo-observationer (i hvert fald CE-1 tilfældene) kan 
vi se, at kuglelyn kan være en udløsende stimulans. Paradok¬ 
salt nok er denne forklaring på ufoerne et flygtigt fænomen, 
som videnskaben i dag ikke har noget kendskab til. Situatio¬ 
nen er lidt underlig, for på den måde vil man bevise søuhyrers 
eksistens med yetiens optræden. 


om i navigationsrummet. Alle koøjer og lu¬ 
ger var lukkede. Radiotelegrafisten fortalte 
mig, at der var fuldstændig roligt i æteren, 
det havde overhovedet ikke knitret i hoved¬ 
telefonerne, som det ellers var normalt, når 
det var uvejr... Hvordan kunne et kuglelyn 
trænge ind / en hermetisk tillukket 
kabine?« 

Om en anden og denne gang noget mere 
smertelig hændelse fortalte øjenvidnet! T. 
Wassiljewa fra byen Kolotytschno: »Den 
10. maj 1978 begyndte det at tordne kl. 10. 
I samme øjeblik, som et lyn oplyste luften, 
kom der en lilla, lysende kugle på størrelse 
med et menneskehovede ud af en stikkon¬ 
takt. I løbet af et øjeblik står afbryderen i 
flammer. I det samme flyver den tanke gen¬ 
nem mit hoved, at hvad nu hvis der går ild 
i tapetet, hvad vil der så ske med vores træ¬ 
hus. Jeg tog mod til mig og slog min hånd 
mod afbryderen. Kuglen delte sig i flere 
små kugler, der faldt til jorden. Først da 
blev jeg grebet af en frygtelig angst. Min 
hånd blev forbrændt, huden på fingrene 
var sort og forkullet.« 

Kuglelyn har »tusind ansigter« 

Ved hjælp af de foreliggende oplysninger 
om kuglelyn har man nu forsøgt at udar¬ 
bejde nogle almindelige modeller, men ef¬ 
ter de sovjetiske eksperters mening er der 
dog endnu ikke fremkommet et sikkert be¬ 
vis. 


Alligevel gøres der over hele jorden de 
ihærdigste anstrengelser for at løse kuglely¬ 
nets gåde og på den måde få et større 
kendskab til ukendte atmosfæriske fæno¬ 
mener i almindelighed (og dermed ufoer). 
Derfor vil jeg på dette sted benytte lejlighe¬ 
den til at fortælle om kuglelynsforskningen 
i Sovjetunionen. 

I Sovjetunionen har man i længere tid be¬ 
skæftiget sig med dette fænomen. I de sene¬ 
ste fem år har man endda øget bestræbel¬ 
serne på at finde en forklaring på kuglelyn. 
Der er allerede indsamlet over 3.200 beret¬ 
ninger, og en grundig undersøgelse er i 
gang. Jeg vil her omtale to tilfælde, der er 
repræsentative for de øvrige. 

Flynavigatør Valentin Akkuratow for¬ 
tæller i tidsskriftet Semlja I Wselennaja: 
»En februar dag i 1946 var vi i vores firemo- 
toresJly\pave] hjem fra en øvelsesflyvning 
til de arktiske egne. Vi fløj i 1.200 meters 
højde, og alt var normalt. 

Pludselig flammede en stærk hvid ild¬ 
kugle op i nærheden af navigationskabi¬ 
nen, og ganske langsomt kom den gennem 
kabinevæggen og ind til mig. 30 til 40 cm 
fra mit ansigt blev den hængende, pulseren¬ 
de og gyngende. Jeg følte varmen på min 
krop. Så blev ildkuglen pludselig grønlig, 
dalede lidt og bevægede sig i retning af lu¬ 
gen til førerkabinen. Til sidst rullede den 
ind under telegrafistens sæde og eksplode¬ 
rede med et frygteligt brag. Sædets metal¬ 
stel smeltede, og der udbrød brand. Der 
skete Gud ske lov ikke noget med radiote¬ 
legrafisten... 

Da vi havde slukket branden, så jeg mig 

Kuglelyn fotograferet af Roy Jennings 


Casleford, England i august 1961. 

(Foto: SUFOI Fotoarkiv). 


Kuglelyn ser ud til at have tusind »ansig¬ 
ter«. Det, der bliver betegnet som kuglelyn, 
kan også optræde som pæreformede eller 
perlekædeagtige, ja man har sågar set lyn 
med »fangarme« eller »tentakler«... 

Kuglelynene har en diameter på 10 til 50 
cm og bevæger sig som regel med hastighe¬ 
der fra 1 til 20 km/t. Ifølge den omtalte 
sovjetiske forsker kan de optræde i næsten 
alle spektrets farver, dog oftest i hvide, gule 
og orange nuancer. Deres »levetid« er om¬ 
kring 30 sekunder, men i enkelte tilfælde 
har de eksisteret i helt op til 15 minutter. De 
fleste kuglelyn (omkring 75%) optræder 
under eller lige efter tordenvejr, resten ved 
overskyet eller skyfri himmel. Deres maxi- 
mum blev i Sovjet fastlagt til medio måne¬ 
derne juli og august. 

Hvorfra stammer energien? 

Det spørgsmål, der interesserer videnska¬ 
ben mest, er, hvordan et kuglelyn kan inde¬ 
holde en så stor ødelæggelseskraft. 1 Cha- 
barowsk i den østligste del af Sovjetunio¬ 
nen fløj et kuglelyn i 1978 ind i en kedel, 
der indeholdt 7.000 1 vand. 1 løbet af ti se¬ 
kunder begyndte vandet at syde og kogte 
endda i ti minutter, mens det »druknende« 
kuglelyn langsomt opløstes på bunden af 
kedlen. Af dette kunne man se, at et kugle¬ 
lyn indeholdt mere energi, end man hidtil 
har troet. For man har altid ment, at det 
knapt nok kunne få en 100 W glødelampe 
til at lyse. I det sidstnævnte tilfælde blev der 
frigivet så megen energi, at det svarede til 
2.000 kg trotyl. 

Spørgsmålet om, hvor den gigantiske 
energi kommer fra, er endnu i dag ubesva¬ 
ret. 

I 1950erne antog den sovjetiske nobel¬ 
prismodtager Kapiza, at kuglelyn var 
plasma-fænomener, der bestod af ladede 
ioner og frie elektroner og fik sin energi fra 
et almindeligt lyns elektromagnetiske bøl¬ 
ger. Ifølge den kendte fysiker Gesetzen ville 
et sådant plasmafænomen henfalde i løbet 
af meget kort tid. Hvorfor er det så ikke så¬ 
dan? 

Fysikeren Alexander Chasen fra Institut 
for Mekanik kom med følgende udtalelse 
om, hvorfor det ikke henfaldt: 

»Sammen med plasmaet optræder også 
elektromagnetiske bølger i radar¬ 
frekvensområdet, og det kan forekomme, 
at disse bølger er indeholdt i plasmaet i læn¬ 
gere tid, og at en bestemt del af plasmaet, 
såvel som et vekselfelt i dets centrum, for¬ 
længer plasmaets levetid .« 

Under disse betingelser bliver der sand- 
synJigvis tilført kuglelynet energi fra den 
elektrisk ladede atmosfære. Under et tor¬ 
denvejr kan spændingsforskellen mellem 
skyerne og jordoverfladen være på flere 
hundrede millioner volt, og atmosfæren er 
på den måde meget energirig. 

Chasen forsøgte ligeledes at forklare 
kuglelynets omtalte egenskaber. Efter hans 
mening kan der udløses meget kraftige eks¬ 
plosioner, når plasmaet under sit henfald 
ikke længere kan få den store mængde 


energi fra atmosfæren. Kuglelynets farve 
afhænger af, hvad den omgivende luft ind¬ 
eholder af stoffer. Kvælstof giver f.eks. 
kuglelynet en rosa til violet farve. Den gule 
farve stammer fra vanddamp og støvregn. 

I mange beretninger kan man endvidere 
læse, at kuglelyn gerne kommer ind i byg¬ 
ninger gennem skorstene, åbne ovne, døre 
og vinduer. Chasen tror, at det drejer sig 
om bygninger, der er bygget på steder, hvor 
grundvandsspejlet ligger højere end almin¬ 
deligt, og den elektriske ledningsevne der¬ 
for er højere. Det plasma, der har en lav 
ladning, burde i disse tilfælde blive tiltruk¬ 
ket af disse områder. 

Kuglelyn i laboratoriet 

Selvfølgelig har man i Sovjetunionen også 
foretaget laboratorieforsøg med kuglelyn. 
Forsøgene blev lavet i et forskningslabora¬ 
torium for plasmaoptik ved Statens Opti¬ 
ske Institut. 

Lederen af dette videnskabelige institut, 
dr. Iwan Podmoschenki, sagde: 

»Vi har valgt en utraditionel måde, og 


fællesopgaven (forskning i kuglelyn og de¬ 
res eksperimentale reproducerbarhed) er 
ved stof analyse at finde deres grund bestand¬ 
dele, energiindhold og bevægelse. På vanlig 
måde er den elektrisk ladede kolde plasmas 
struktur nu formuleret og eksperimentelt 
bekræftet, og de betingelser, under hvilke 
et kuglelyn opstår, er nu fundet. Vi kunne i 
særdeleshed efterligne deres flugt i næsten 
alle variationer. Den kuglelynsmodel, vi be¬ 
nyttede, var en kugle lavet af spindelvæv¬ 
stynde tråde og med en diameter på 20 cm. 
Den blev anbragt i en simuleret tordenvejr¬ 
satmosfære, så den på alle »måder« kunne 
opføre sig som et naturligt kuglelyn .« 

Udstyret til dette eksperiment var relativt 
simpelt: To runde elektroder med en dia¬ 
meter på omkring en meter. Til disse førtes 
en højspænding på ca. 100 kV. I begyndel¬ 
sen lå trådkuglen stille på den jordede 
elektrode. Men da spændingen blev sat i 
vejret, steg kuglen op i luften og styrede 
mod den øvre elektrode, mens den svinge¬ 
de frem og tilbage. Mens spændingen steg, 
blev kuglens pendulbevægelser mindre, og 

Skib omgivet af kuglelyn og elektrisk spænding under et voldsomt tordenvejr. 

(Foto: Cuadernos de Ufologia, nr. 5. 1989). 


til sidst svævede den ganske stille og frit i 
luften. 

På trådgitteret opstod der som følge af 
koronaudladningen et plasmahylster. Det 
elektriske felt tiltrak ioner fra lavtempera¬ 
turplasmaet og dannede en svag afladnings¬ 
strøm mellem elektroderne. Uden at være i 
direkte kontakt trak den i luften frit svæ¬ 
vende kugle via ionstrømmen energi til sig. 
Men modellens bevægelse, der undertiden 
lignede en myggesværms, blev tillagt den 
elektriske krafts hurtige og stærke svingnin¬ 
ger. Den elektriske kraft tillader højst sand¬ 
synligt, at kuglelynet bevarer »program¬ 
met« for sin vekslende flugt. 

Den elektriske afladning viser også nogle 
andre af naturfænomenets egenskaber, 
som f.eks. de tilfælde, hvor mennesker er 
kommet til skade. Her spiller to faktorer 


højst sandsynligt en væsentlig rolle. For det 
første sker der noget, når strømmen fra af¬ 
ladningen kommer i kontakt med huden i 
de særligt følsomme akupunktur punkter. 
Og for det andet danner der sig i skyerne 
nogle søjler, der for afladningen på en vis 
måde virker som en antenne, så kuglelynet 
kan få en større og endnu farligere elektrisk 
ladning. 

Dermed har man i laboratoriet med utal¬ 
lige eksperimenter fået viden om en række 
af kuglelynenes fysiske parametre og egen¬ 
skaber. Det drejer sig i det mindste om de 
»gennemsnits«-kuglelyn, der optræder i 
tordenvejr. Andre ting står dog også klart, 
som f.eks.: Hvad er den aktive substans i 
sådanne fænomener? Man formoder, at 
kuglelynet i al væsentlighed består af sam¬ 
mentrykkede, tråddannede aerosoler (aero¬ 


sol = meget fint forstøvet stof). Og man 
ved, at strukturen i disse stoffer findes højt 
oppe i atmosfæren, hvor luftstrømmene ik¬ 
ke virker ødelæggende. Den elektriske af¬ 
ladning giver dem - i det mindste efter de 
sovjetiske fagfolks udsagn - muligvis en 
sfærisk (kugleformet) form. 

Stadig gådefuldt 

Også med hensyn til kuglelyn bekræftes 


Kuglelyn i farver 

Den 2. august 1921 Hl. 9 om mor¬ 
genen befandt en 9-årig pige sig 
sammen med sin onkel på første 
sal I et hus i Hohenschaftlern i 
Isar-dalen. Udenfor buldrede 
tordenen. Gennem et åbent vindue 
fløj et kuglelyn ind i deres værelse, 
landede på gulvet og hoppede et 
par gange. Derefter rullede 
ildkuglen hen mod observatørerne. 
Kuglelynet havde en diameter på 
20 cm, lyste meget stærkt og 
gennemtrængende og skiftede 
hele tiden farve. Til tider var det 
mørkegrønt, så karmoisin, så 
mørkeblåt og lysegult. Kuglelynet 
lyste kraftigt nok til, at det kunne 
ses i dagslys og var tydeligt alle 
vegne. Kuglen havde »antenner«. 
Kuglen befandt sig nu ved 
observatørernes bord og rullede så 
hen til kakkelovnen og så langs 
med dennes skorstensrør - hvor 
den lavede et tommelfingerbredt 
smeltespor. Til slut eksploderede 
den i luften med en støj som en 
oppustet papirspose og efterlod en 
lugt af ozon. På samme tid fløj 
kuglen 5 til 6 m. Den efterlod 
ingen spor. □ 

Ulrich Magin/Journal of 
Meteorology, nr. 12, p. 200,1987. 

Et kuglelyn på visit 

En ukrainsk bonde fik brat afbrudt 
sin nattesøvn under et tordenvejr, 
da vejrets bulder og brag blev 
overdøvet af larm fra stuen. Da 
han kom derind, var ruderne 
smadret, gulvet havde sorte rande, 
og alle kontakter var revet ud af 
væggen. Mørket og uvejret fratog 
ham lysten til at gøre mere ved 
sagen, og han gik i seng. Men 
næste morgen viste det sig, at 
kuglelynet efter det hastige besøg 
i hans stue var faret ud på gaden, 
ramt et træ og røget tilbage, men 
denne gang røg det ind i bondens 
udhus, hvor det tog livet af 
bondens ko. □ 

Kilde: 

Dagspressen, 15.06.1989. 



Lysfænomen fotograferet over Gluj, Rumænien, den 16. september 1973 af Alf Sift. Ved 
nedslagsstedet var græsset presset ned i en cirkel, men ikke brændt. (Foto: sufoi Fotoarkiv). 

den gamle selvfølgelighed: Undtagelsen be¬ 
kræfter regelen. Det er nemlig sådan, at 
man i Sovjetunionen, såvel som i andre dele 
af verden, langsomt er ved at forstå, at 
kuglelyn er et sammensat fænomen. Men 
det er en kendsgerning, at for os er dette 
naturfænomen stadig noget gådefuldt, 
hvad det afsluttende tilfælde, der beskriver 
et særdeles stort eksemplar af kuglelyns¬ 
fænomenet, også vil vise: 

Den 3. november 1981 kolliderede mili¬ 
tærpiloten B. Korotkow med et kuglelyn, 
da han i sit fly fløj med en hastighed på 520 
km/t. Pludselig dukkede en ildkugle med 
en diameter på 5 m op lige foran hans fly. 
Den fløj gennem hele flyet som et spøgelse 
og eksploderede i halepartiet, hvorved 
yderbeklædningen blev beskadiget, og flyet 
tabte fremdriften. Ved en senere grundig 
undersøgelse blev det fastslået, at kuglely¬ 
net ikke havde været ubevægeligt og befun¬ 
det sig et sted i luften, og flyet så var fløjet 
igennem det, derimod tydede alt på, at det 
en tid havde fløjet-foran flyet. Det må der¬ 
for have fløjet med en hastighed på om¬ 
kring 500 km/t! □ 

Referencer: 

Wissenschaft in der (JdSSR, nr. 5, 
september/oktober 1988. 

Se mija i Wselennaja, oktober 1983, USSR. 
Sputnik , (Digest der sowjetischen Presse), 
nr. 11/1983. 

Kilde: 

Journal fiir UFO-Forschung. 

Oversættelse: 

Flemming Rasmussen. 

Læs også: 

»Hvad er UFOer?« af Peter A. Hansen, 
UFO-NYT 3/78. 

»Problemer omkring UFOer og kuglelyn « 
af Peter A. Hansen, UFO-NYT 5/78. 
Adskillige notitser i UFO-NYT 6/85. 


1001 BOGTITLER 


Det er næsten som et eventyr at 
dykke ned i vores ca. 1.000 titler 
om ufoer, parapsykologi, okkul¬ 
tisme, helse mv. Vi har nye og 
antikvariske bøger til en billig 
penge. 

Ring eller skriv efter gratis bog¬ 
katalog hos Andersen Bogservi¬ 
ce, Klingseyvej 28, 2720 Vanløse 
(kun postordre), 31 71 72 25 (alle 
aftener kl. 20-22, mandage und¬ 
taget). 

Vi er også interesseret i at købe 
bogsamlinger inden for de nævn¬ 
te emner. 



Andersen 

Bogservice 


MJ-12 SAGEN _ 

Et bevis på 
ufo-sløring? i.dei 

Af Flemming Rasmussen. 


Ligger USAs regering inde med svaret på ufo-gåden? Styrtede 
en »flyvende tallerken« virkelig ned i New Mexico i sommeren 
1947, og bjærgede det amerikanske forsvar både den og dens 
besætning? 

Oprettede den amerikanske præsident en yderst hemmelig 
ufo-forskningsgruppe, Majestic-Twelve (MJ-12)? 

Er dokumenterne om denne gruppe ægte, eller skal de blot 
spille ufo-forskerne ud mod hinanden? 


En dag i december 1984 modtager TV- 
produceren Jaime Shandera fra Los Ange- 
les en brun konvolut fra en anonym person. 
Dette er der vel ikke noget mærkeligt i, for 
hver dag modtager mange mennesker ano¬ 
nyme breve. Men i denne konvolut er der 
alligevel noget særligt, en uf remkaldt 35 
mm film. Da den bliver fremkaldt, viser 
den sig at indeholde et seks siders doku¬ 
ment, stemplet »Top Secret«, og et brev fra 
præsident Harry S. Truman til forsvarsmi¬ 
nister James Forrestal. 

Da disse tidligere hemmeligstemplede do¬ 
kumenter på en måde beviste, at et ufo styr¬ 
tede ned i New Mexico i sommeren 1947, 
blev de modtaget med kyshånd af forfatter¬ 
ne Charles Berlitz og William L. Moore, da 
det var en bekræftelse på de påstande, de 
kom med i 1980 i deres bog The Roswell In¬ 
cident (på dansk UFOet, der styrtede). 

Men lige siden disse dokumenter dukke¬ 
de op, har de været en særdeles »varm kar¬ 
toffel«, for bekræfter de en mere end 40 år 
gammel myte, eller er de blot en del af et 
spil, der skal skabe endnu mere forvirring? 
Eller er de måske endnu et forsøg på at slå 
mønt af mange menneskers godtroenhed? 
Lad os tage sagen op lige fra begyndelsen, 
se på den og dokumenterne, og døm så 
selv. 

Historien 

I den seriøse del af ufo-litteraturen kan 
man ikke finde beretninger om, hvad der 
egentlig skete i New Mexico i sommeren 
1947. Så lad os i første omgang vende blik- 



Løjtnant Walter G. Haut, der udsendte den 
famøse pressemeddelelse om ufo-nedstyrt¬ 
ningen i Roswell. (Foto: RAAFYearbook 1947) 


ket mod føromtalte The Roswell Incident, 
hvorfra følgende stammer. 

Natten mellem den 2. og 3. juli 1947 var 
det er forfærdeligt tordenvejr i området 
omkring Roswell i New Mexico, så da en 
lokal landmand hørte et særligt højt brag, 
tænkte han ikke nærmere over det, før han 
næste dag fandt en del vragrester på sine 
marker. Der gik dog flere dage, før han tog 
til den nærmeste by, der lå ca. 50 km fra 
hans ejendom. Han fortalte den lokale she¬ 
rif om det skete. Samtidig viste det sig, at 
en anden landmand havde fundet en ned¬ 
styrtet »flyvende tallerken«, som han med 

sin traktor havde trukket ind under et halv¬ 
tag. Efter alt at dømme skulle vragresterne 
stamme fra den nedstyrtede »tallerken«. 
De to landmænd havde taget den med ro og 
ventet flere dage, før de henvendte sig til 
myndighederne, men herefter tog sagen 
pludselig fart. 

Den 7. juli 1947 omkring kl. 16.00 ringe¬ 
de telefonen hos den lokale radiostation 
KOAT i Albuquerque, New Mexico. Det 
var en opringning fra radiostationen KSWS 
i Roswell, også New Mexico. KSWS havde 
ikke selv en fjernskriver, så man henvendte 
sig som regel til KOAT, når der var noget, 
man ønskede sendt ud over fjernskrivernet¬ 
tet. Da man løftede røret hos KOAT, lød 
en meget ophidset stemme i den anden en¬ 
de: » Vær parat til et scoop! Vi vil meget ge¬ 
rne have dette sendt over ABC-nettet med 
det samme. Hør godt efter! En flyvende 
tallerken er forulykket ... nej jeg laver ikke 
sjov. Den styrtede ned i nærheden af Ros¬ 
well. Jeg har været på stedet og set den. 
Den ligner en sammenkrøllet vaskebalje. 
En kvægfarmer har med sin traktor halet 
den ind under et halvtag til kvæget. Hæren 
er i færd med at føre den væk. Hele områ¬ 
det er nu afspær ret. Og få det her med: De 
siger noget om, at der skal være små mænd 
om bord... Begynd at sende dette på fjern¬ 
skriveren, mens jeg endnu er ved telefo¬ 
nen .« 


Hos KOAT begyndte man straks at sende 
meddelelse over fjernskriveren, som pludse¬ 
lig gik i stå. Dette fortalte man til KSWS, 
hvor stemmen ikke bare lød ophidset, men 
også under pres. Det var, som om vedkom¬ 
mende talte med nogen. Pludselig begyndte 
fjernskriveren igen at tikke. Den skrev en 
meddelelse direkte til KOAT. Afsenderen 
identificerede sig ikke, og tonen var formel 
og kommanderende: »Giv agt A Ibuquerque: 
Send ikke. Gentager send ikke denne med¬ 
delelse. Stands straks kommunikationen.« 

Da KOAT stadig havde KSWS i telefo¬ 
nen, fortalte man, hvad man lige havde 
modtaget over fjernskriveren og spurgte, 
hvad man nu skulle foretage sig. Svaret fra 
KSWS var kort og præcist: » Glem det hele. 
Omtal det ikke for nogen!« 

Nyheden siver ud 

På trods a f denne lille påståede episode mel¬ 
lem de to radiostationer, fik offentligheden 
alligevel kendskab til sagen og det endda på 
en anden måde, end man skulle have forven¬ 
tet. For (igen ifølge The Roswell Incident) 
den 8. juli 1947 udsendte presseofficeren på 
Roswell-basen, løjtnant Walter Haut, uden 
først at have indhentet tilladelse fra basens 
kommandant, oberst William Blanchard, 
følgende pressemeddelelse: 

»De mange rygter om flyvende tallerkener 
blev i går bekræftet, da 8. luftstyrkes 509. 


bombeeskadrilles efterretningstjeneste via en 
af de lokale kvægavlere og sheriffen i C ha¬ 
ves County var så heldig at komme i besid¬ 
delse af en flyvende tallerken. Det flyvende 
objekt landede på en ranch i nærheden af 
Roswell i sidste uge. 

Da kvægavleren ikke har telefon, opma¬ 
gasinerede han tallerkenen, indtil han kunne 
kontakte sheriffens kontor, der herefter un¬ 
derrettede major Jesse A. Marcel 509. 's ef¬ 
terretningstjeneste. 

Der blev straks skredet til handling, og tal¬ 
lerkenen blev hentet hos kvægavleren. 

Den blev besig ti get på Roswell flyvebase 
og dernæst af major Marcel videregivet til 
højere militære instanser.« 

Denne pressemeddelelse var ikke just po¬ 
pulær hos løjtnant Walter Hauts overordne¬ 
de. Chefen for 8. luftstyrke, brigadegeneral 
Roger Ramey, blev alarmeret af flyvevåbe¬ 
nets souschef, generalløjtnant Hoyt Vanden- 
berg. General Ramey »tog hurtigt over« og 
holdt en pressekonference, hvor han hurtigt 
ændrede den nedstyrtede genstand fra en 
»flyvende tallerken« til en »vejrballon«. 
Han fremviste endog resterne af en vejrbal¬ 
lon på sit kontor for de nysgerrige journali¬ 
ster. Senere vidneudsagn fra landmænd, sol¬ 
dater, politifolk m.v. beskriver 4 døde »ufo- 
nauter«. 

Denne hændelse, der hurtigt blev mørke¬ 
lagt, kom kun to uger efter Kenneth Ar- 
nolds berømte observation, der samtidig 
skabte begrebet »flyvende tallerkener«, og 
efter adskillige rapporter om observationer i 
New Mexico og Arizona. 

General Rameys pressekonference og 
vejrballonforklaring lukkede munden på 
journalisterne, selv om den måske lød lidt 
søgt. For det første var vejrballoner almin¬ 
delige i det område, så lokalbefolkningen 
var vant til dem, og for det andet ville efter¬ 
retningsofficeren, major Marcel, selvfølge¬ 
lig kunne genkende en vejrballon, når han 
så en. Men journalisterne og offentligheden 
accepterede altså »forklaringen«, primært, 
fordi ingen uden for flyvevåbenet havde 
adgang til materialet, og selvfølgelig fordi 
major Marcel blev beordret til ikke at di¬ 
skutere hændelsen. 

Det var så ifølge Charles Berlitz og Willi¬ 
am L. Moore, hvad der skete i New Mexico 
hin sommer. 

Nedstyrtningen i ufo-litteraturen 

I 1950 udkom Frank Scullys bog Behind the 
Flying Saucers, hvori han hævder, at der 
indtil da havde været 4 tilfælde af nedstyr¬ 
tede ufoer, hvor regeringen havde bjærget 
såvel »tallerkener« som besætningsmed¬ 
lemmer. Et af disse tilfælde skulle være 
Roswell-tallerkenen, vist nok fejlagtigt pla¬ 
ceret ved Aztec, New Mexico (noget, der 
stadig »spøger« i en del bøger). I øvrigt 
blev Frank Scullys bog, der blev en bestsel¬ 
ler, afvist som pure opspind, blandt andet 
fordi han ikke ville opgive sine kilder. Det 
viste sig da også senere, at disse kilder var 
af meget tvivlsom karakter. Kilderne var 
nemlig to »bondefangere«, der af andre 

grunde blev dømt for flere tilfælde af be¬ 
drageri (se UFO-VISION 1987, side 11 og 
12; »Små grønne mænd og krussedulle- 
bassen»). 

I de næste 30 år var der ligesom ro om sa¬ 
gen, men i 1980 blev der atter pustet liv i de 
»nedstyrtede tallerkener« med den tidligere 
omtalte The Roswell Incident skrevet af 
Charles Berlitz (kendt for bøgerne om 
Bermuda-trekanten) og William L. Moore 
(kendt for bogen om Philadelphiaekspe- 
rimentet). Ideen til bogen kom egent¬ 
lig fra atomfysikeren og ufo-forskeren 
Stanton T. Friedman, der hørte om ned¬ 
styrtningerne, de døde besætningsmedlem¬ 
mer og radiostationsintermezzoet under en 
foredragsturne i Nordamerika engang midt 
i 1970erne. Han fortalte det, han havde 
hørt, til William L. Moore, der så sammen 
med Charles Berlitz skrev bogen. Den be¬ 
skriver i detaljer omstændighederne om¬ 
kring opdagelsen og behandlingen af det 
nedstyrtede ufo og flyvevåbenets røgslør. 
Bogen er, efter hvad forfatterne oplyser, 
blandt andet baseret på interviews af mere 
end 60 personer, der enten direkte var in¬ 
volveret i opdagelsen af ufoet eller den se¬ 
nere transport af dette til Wright-Patterson 
flyvebasen eller på anden hånd havde kend¬ 
skab til dette. 

Om Charles Berlitz og William L. Moore 
bygger deres påstande på en virkelig hæn¬ 
delse er svært at bedømme, for påstand står 
mod påstand. Flere kilder er nemlig af den 
modsatte opfattelse. Ifølge en af dem fandt 
nedstyrtningen slet ikke sted, og den land¬ 
mand, der fandt vragdelene på sine marker, 
skal have indrømmet over for nyhedsbure¬ 
auet AP, at han fandt vragdelene, som han 
identificerede som dele fra et ballonbåret 
radarmål, allerede den 14. juni 1947, altså 
hele to uger før den påståede hændelse og 
en god uge før den »første rigtige ufo¬ 
observation« i nyere tid. 

Begrebet »flyvende tallerkener« havde 
knapt fejret sit 40 års jubilæum, før den en¬ 
gelske, professionelle violinspiller Timothy 
Good (kendt for bogen »George Adamski - 
The Untold Story«, som han var medfor¬ 
fatter til) på ny tog fat i »de flyvende tal¬ 
lerkener« og i særdeleshed de nedstyrtede i 
bogen Above Top Secret, hvori det er Az- 
tec og ikke Roswell, der er »ulykkesstedet.« 

Roswell-episoden og andre lignende 
tilfælde har altså på godt og ondt tumlet 
rundt i ufo-litteraturen de sidste mere end 
40 år. Og for lige som at runde historiens 
gang lidt af, kan det også nævnes, at denne 
lidt »spegede« affære indirekte er blevet fil¬ 
matiseret i 1980 i filmen Hangar 18, der dog 
ikke gjorde sig lige så bemærket som de 
bøger, der er skrevet om tilfældene. 

En myte ffår nyt liv 

Allerede i 1982, da William L. Moore hav¬ 
de forsket på egen hånd i den amerikanske 
regerings ufo-sløring i halvandet år, be¬ 
gyndte han at tale om, at den amerikanske 
regering, som en logisk ting, måtte have 
haft oprettet en yderst hemmelig organisa¬ 


tion til undersøgelse af de nedstyrtede ufoer. 
Samtidig indledte han et samarbejde med 
atomfysikren og ufo-forskeren Stanton 
T. Friedman og TV-produceren Jaime 
Shandera. Og meget belejligt for ham blev 
der som nævnt i begyndelsen pustet nyt liv i 
Roswell-episoden i december 1984, da Jai¬ 
me Shandera modtog en film med nogle do¬ 
kumenter, der skulle bevise, at nedstyrtnin¬ 
gen ved Roswell, New Mexico, virkelig hav¬ 
de fundet sted først i juli 1947. 

Som en parallel til dette amerikanske 
eventyr offentliggjorde englænderen Timo¬ 
thy Good de samme dokumenter i sin bog 
A bove Top Secret næsten samtidig med, at 
William L. Moore udsendte sit newsletter 
FOCUS. Mens vi ved, hvordan Jaime 
Shandera og William L. Moore modtog de¬ 
res kopier af dokumenterne, vil Timothy 
Good ikke oplyse, hvor han har sine fra. 
Det eneste, han har fortalt, er, at hans for¬ 
skning bragte ham til USA i 1986, hvor han 
fandt ud af, at den hemmelige organisation 
MJ-12, virkelig havde eksisteret. Spørgs¬ 
målet er, om han fik sine kopier fra Willi¬ 
am L. Moore, eller det var omvendt? 

I begyndelsen af 1987 opstod der en del 
rygter, der stort set kun kom fra William L. 
Moore, om, at den amerikanske regering 
ville offentliggøre nogle tidligere hemmelig¬ 
stemplede dokumenter om ufoer. Netop 
som sagen var ved at dø ud, kunne William 
L. Moore som den første i USA offentlig¬ 
gøre dele af disse dokumenter i sit newslet¬ 
ter FOCUS den 30. april 1987. Den 31. maj 
fulgte avisen London Observer, og den 13. 
juli 1987 udkom Timothy Goods bog 
Above Top Secret. 

1 disse dokumenter hævdes det kort og 



Major Jesse Marcel sidder med vragrester 
ffra nedstyrtningen. Pressefolkene ffik lov til 
at tage deres billeder, men måtte ikke un¬ 
dersøge delene nærmere. 

(Foto: Fort Worth Star-Telegram) 

godt, at den amerikanske regering kort ef¬ 
ter den anden verdenskrig oprettede en 
yderst hemmelig efterretningstjeneste, 
»Majestic-12«, med direkte reference til 
præsidenten. Problemet med denne historie 
er, at de papirer, det drejer sig om, kommer 
fra en anonym kilde! Og derfor i princippet 
burde være fordækte, men er de det? Lad 
os se dem efter i sømmene. 

Fortsættes i næste nummer. 



(Illustration: International UFO Reporter) 

RUMFART 


Dansk Selskab for Rum 
fartsforskning - 40 år 

Af Ole Henningsen. 


Den 20. september fejrede en fremsynet dansk forening sit 40 
års jubilæum med reception og et stort foredragsarrangement 
om Hubble-rumteleskopet. 


Ved receptionen var foreningens stifter og 
første formand, daværende flyverløjtnant 
Erling Buch Andersen, til stede og blev af 
foreningens nuværende formand, Morten 
Olsen, behørigt hyldet for sin indsats i for¬ 
eningens første pionérår. 

Den europæiske rumfartsorganisation 
ESA’s generaldirektør, Reimar Liist, var 
repræsenteret ved nordmanden Arne Peter¬ 
sen, der er chef for Planetary and Space 
Science Division, ESTEC. 

Reception på H.C.Ørsted Instituttet 

Receptionen i anledning af jubilæet blev af¬ 
holdt på H.C. Ørsted Instituttet, hvor kon¬ 
torchef i Forskningsdirektoratet, Henrik 
Grage, overbragte en hilsen fra Den Inter¬ 
nationale Astronautiske Føderations ver¬ 
denspræsident George P. van Reeth, der 
samtidig er administrationsdirektør i ESA. 
Det var meningen, at direktør Teit Ritzau 
på dette tidlige tidspunkt skulle have løf¬ 
tet sløret lidt for den storstilede rumfarts- 
udstilling i Tivoli, men han kunne desværre 
ikke være til stede. 

Foreningen fik overrakt gaver, bl.a. af 
Danmarks Flyvemuseum i Billund, der er i 
gang med at realisere planerne for en stort 
anlagt samling af mere end 50 bevarings¬ 
værdige flyvemaskiner, motorer og model¬ 
ler. Man er i besiddelse af over 15.000 foto¬ 
grafier, båndoptagelser og meget andet, 
som skulle vise flyvningens og rumfartens 
samfundsmæssige og kulturelle betydning. 

Til stede ved receptionen var en lang 
række kendte forskere inden for dansk 
astronomi og rumfart og tilgrænsende fag¬ 
områder. Et af foreningens medlemmer fra 
starten, Gunnar Hellstrøm, var også med til 
at fejre foreningens jubilæum. Hellstrøm 
har indtil for nylig trofast tjent foreningen 
med sit engagement i bestyrelsesarbejdet. 

Foreningens stiftelse 

Ved den stiftende generalforsamling den 


20. september 1949 var der 12 medlemmer 
til stede. Der blev opstillet vedtægter for 
foreningen, hvis formål bl.a. er at fremme 
rumfartens udvikling med fredelige mål for 
øje. Man søger gennem massemedierne at 
stimulere offentlighedens interesse for og 
støtte til den fredelige rumfart og forsøger 
at styrke den danske deltagelse i rumfarts- 
forskning og specielt det europæiske rum¬ 


fartssamarbejde inden for ESA. 

Foreningens daværende næstformand, 
civilingeniør Leo Hansen, deltog i den før¬ 
ste internationale astronautiske kongres, 
der blev afholdt i Paris i 1950, og man ind¬ 
meldte foreningen i British Interplanetary 
Society samt det tyske Gesellschaft fiir 
Weltraumforschung i Stuttgart. Til gen¬ 
gæld optog Dansk Selskab for Rumfarts- 
forskning tre af GfW’s bestyrelsesmedlem¬ 
mer som ikke betalende medlemmer, heri¬ 
blandt en af rumfartens pionerer, ærespræ- 
sident i GfW, professor Hermann Oberth, 
der vil være UFO-NYT’s læsere bekendt 
for sin interesse også for UFO-fænomener. 
Nogle af vore ældre læsere vil sikkert med 
glæde erindre professor Oberth’s glimrende 
UFO-foredrag på SUFOPs kongres i Fre¬ 
dericia i 1966. 

I anledning af jubilæet fik foreningen og¬ 
så overrakt et foto af professor Hermann 
Oberth. 

UFO’er til debat 

UFO’er har også været til debat i Dansk 
Selskab for Rumfartsforskning, der på et 
tidspunkt førte navnet Dansk Interplaneta- 
risk Selskab. Man måtte endda sidst i halv¬ 
tredserne skifte navn til Dansk Astronau¬ 
tisk Forening for ikke at blive forvekslet 
med den daværende UFO-forening Dansk 
Interplanetarisk Selskab for Kontakt. 

Dr. med. Erik O. Errebo-Knudsen holdt 
i 1959 et foredrag i Dansk Astronautisk 



Hubble-rumteleskopet under opbygning. Teleskopet har en længde på 13,1 m, en diameter 
på 4,25 m og vejer i alt 11,25 tons. Man får et indtryk af den enorme størrelse ved at prøve at 
få øje på den medarbejder, der står forneden til højre for teleskopet. 

På denne tegning over Hubble-rumtelesko- 
pet i omløb om Jorden ses spejl og viden¬ 
skabelige instrumenter. Den europæiske 
rumorganisation, ESA, har bl.a. bidraget 
med de enorme solpaneler, der skaffer 
strøm til de videnskabelige eksperimenter. 
Teleskopets bane vil ligge ca. 450 km over 
Jorden med et baneomløb på ca. 95 minut¬ 
ter. 



Rumteleskopet har mange videnskabelige 
opgaver, og der stilles store forventninger 
til resultaterne. På disse billeder har man 
manipuleret med en optagelse af stjerne¬ 
tågen M15 for at illustrere, hvor stor en op¬ 
løsningsevne, man formoder at få fra tele¬ 
skopets optagelser. Øverst vises en »nor¬ 
mal« astronomisk optagelse af en stjerne¬ 
tåge. Nederste billede viser, hvad man for¬ 
venter sig af samme optagelse fra Hubble- 
rumteleskopet. 


Forening, hvori han »rammede en pæl gen¬ 
nem troen på de flyvende tallerkener fra 
rummet«. Med baggrund i omtale af mere 
jordnære projekter, ville det dog ikke un¬ 
dre Errebo-Knudsen, om der en dag ville 
dukke en menneskeskabt flyvende tallerken 
op. Dette er dog som bekendt ikke sket. 

Dansk Astronautisk Forening har gen¬ 
nem en meget lang årrække med regelmæs¬ 
sige mellemrum arrangeret foredrag med 
glimrende foredragsholdere inden for em¬ 
nerne rumfart og astronautik. Medlemmer¬ 
ne af foreningen modtog så endvidere det 
velredigerede tidsskrift »Nytt om 
Romfart«, udgivet af Norsk Astronautisk 
Forening. 

Udgivelse af nyt blad 

Gennem de seneste år har foreningen op¬ 
levet en opblomstringstid bl.a. med yngre 
entusiastiske bestyrelsesmedlemmer som 
drivkraft. Man har igen antaget det gamle 
navn Dansk Selskab for Rumfartsforsk¬ 
ning, og man har netop påbegyndt udsen¬ 
delse af det lille tidsskrift Dansk Rumfart. 

Det virker måske nok ejendommeligt, at 
foreningen ikke har haft en større gennem¬ 
slagskraft i årenes løb. Hertil siger forenin¬ 
gens formand, Morten Olsen: 

»Ingen af selskabets stiftere havde erhvervs¬ 
tilknytning til rumfartens tekniske discipli¬ 
ner - hvorfor man i øvrigt også hurtigt op¬ 
gav enhver tanke om at anstille praktiske 
forsøg. 

Danmark var i 1949, ja, så sent som i 
1960 et decideret landbrugsland, hvor den 
erhvervsøkonomiske relevans af at opbygge 
en rumfartsindustri måtte forekomme sær¬ 
deles hypotetisk - et meget tungtvejende 
argument i en nation som den danske. Det 
kan derfor ikke undre, at det ikke dengang 
lykkedes selskabet at spille nogen sam¬ 
fundsmæssig rolle for udviklingen af dansk 
rumfart.« 

Morten Olsen siger om den nuværende 
situation: »Danmarks udvikling til en eks¬ 
port base ret industrination og vort medlem¬ 
skab af ESA fra 1975 skaber nye mulighe¬ 
der. Ja, ikke blot nye muligheder for, men 
også en decideret nødvendighed af, at alle 
borgere med interesse for rumfart går sam¬ 
men om en styrket dansk indsats på rum¬ 
fartsområdet og en intensiveret udnyttelse 
af de videnskabelige, teknologiske og øko¬ 
nomiske resultater af rumfarten. Dansk 
Selskab for Rumfartsforskning bør blive 
det forum, hvor forskere, teknikere, er¬ 
hvervsfolk, politikere, embedsmænd, pres¬ 
sen og interesserede lægfolk sætter hinan¬ 
den stævne for at udveksle viden, erfarin¬ 
ger, synspunkter og ideer om den aktuelle 
og fremtidige rum fartsindsats .« 

Fremtiden mod planeterne 

Morten Olsen er ikke bekymret for frem¬ 
tiden: »Det tiår, som nu venter selskabet, 
før det i 1999 kan fejre sit 50 års jubilæum 
på tærskelen til et nyt årtusinde, tegner til 
at blive lige så indholds- og begivenhedsrigt 
som alle de første 40 år tilsammen: En lang 


række videnskabelige sonder og satellitter, 
nye omfattende satellitkommunikations¬ 
programmer, intensiveret udforskning af 
Jorden fra rummet, ekspeditioner til Må¬ 
nen og Mars, samt først og sidst: etablerin¬ 
gen af en permanent bemandet, internatio¬ 
nal rumstation med europæisk deltagelse 
og herunder en europæisk rumfærge. Her¬ 
mes, det første spæde skridt mod autonom 
europæisk rumfart. En milepæl i dette tiår 
bliver det Internationale Rumår i 1992, som 
med temaet »Mission to Planet Earth« vil 
give selskabet chancen for at åbne Dan¬ 
marks øjne for potentialet i rumbaseret 
Jordobservation. Gid de næste 40 år må se 
både danske mænd og kvinder flyve mod 
planeterne!« 

Hubble rumteleskopet 

Efter jubilæumsreceptionen afholdtes et 
velbesøgt offentligt møde om Hubble rum¬ 
teleskopet og dets forskellige anvendelser. 
Der var oplæg af Peter Jakobsen fra Space 



Dansk Selskab for Rumfartsforsknings nu¬ 
værende formand Morten Olsen. 

Foto: Ole Henningsen. 



Stifteren af Dansk Selskab for Rumfarts¬ 
forskning Erling Buch Andersen (tv.) i sam¬ 
tale med bl.a. Gunnar Hellstrøm (th.) med¬ 
lem fra starten og mangeårigt bestyrelses¬ 
medlem. Foto: Ole Henningsen. 


UFO-NYT 4/89 19 
















Telescope Project, ESTEC, astronomen 
Leif Hansen fra Astronomisk Observato¬ 
rium, fysikeren Poul Olesen fra Niels Bohr 
Instituttet samt afdelingsleder Ole Steensen 
fra ElektronikCentralen i Hørsholm. 

Selve rumteleskopet vil efter de nuværen¬ 
de planer blive opsendt med rumfærgen Di- 
scovery den 26. marts 1990 og placeret i sin 
bane ca. 450 km over Jordens overflade. 

Og forventningerne til resultaterne fra de 


mange videnskabelige instrumenter om 
bord er store. 

Løses mange gåder? 

Man regner med at kunne se syv gange læn¬ 
gere ud i universet end med noget tidligere 
teleskop, nemlig op til 15 milliarder lysår! 
Man vil altså kunne se helt tilbage til tids¬ 
punktet for universets fødsel! Forskerne 
håber også, at man kan afgøre spørgsmåle- 


ASTRONOMI 

Kig på himlen 


Ved Henrik Hartmann. 
Observatoriet i Rude Skov. 



Kortet viser stjerner klarere end størrelse 3.5, sådan som de står i forhold til horisonten set 
fra en position nær Århus den 15. januar 1990 klokken 20. 


På dette tidspunkt er der kun én planet synlig, nemlig Jupiter, som desværre er blevet 
tegnet lige oveni en af stjernerne i Tvillingerne (Gem). Den er derfor blevet forsynet med en 
lille pil. 

Hvis du alligevel er ude for at kigge stjerner, så prøv at se efter nordlys i nordvest. Det 
kræver, at der er helt mørkt, ingen Måne eller gadelys, men så er der til gengæld også gode 
chancer, da solpletaktiviteten er høj for tiden. 

Der er anvendt følgende forkortelser for stjernebilledernes navne: 


Per 

Perseus 

Gem 

Tvillingerne 

Aur 

Kusken 

And 

Andromeda 

Cas 

Cassiopeia 

Uma 

Store Bjørn 

Umi 

Lille Bjørn 

Leo 

Løven 

Peg 

Pegasus 

Cyg 

Svanen 

Lyr 

Lyren 

Aql 

Ørnen 

Her 

Herkules 

Boo 

Bootes 

Vir 

Jomfruen 

Oph 

Ophiucus 

Sag 

Skytten 

Sco 

Skorpionen 


ne om »the Big Bang«, »Kosmiske Stren¬ 
ge« og »Sorte Huller«. 

Man regner endvidere med, at telesko¬ 
pets instrumenter vil 300-doble antallet af 
synlige stjerner. 

Man håber på, at teleskopet vil kunne 
fungere i ca. 15 år. Inden for denne årrække 
vil en del instrumenter blive ødelagt og end¬ 
videre forældet. Dette rådes der imidlertid 
bod på, idet det er meningen, at astronau¬ 
ter skal besøge rumteleskopet og reparere 
og udskifte defekte instrumenter. 

Rumteleskopet er opkaldt efter den be¬ 
rømte amerikanske Edwin Powell Hubble, 
der døde i 1953. 

Teoretiske planer for et rumteleskop blev 
udkastet af professor Hermann Oberth al¬ 
lerede i hans første bog »Die Rakete zu den 
Planetenraumen«, der udkom i 1923 efter 
at være blevet afvist som afhandling ved 
universiteterne. 

Det nuværende teleskopprojekt har væ¬ 
ret undervejs i 12 år og har kostet 10 mil¬ 
liarder kroner. 

Så, pøj, pøj, med opsendelsen i 1990! □ 



Nordlyset modsvares altid af et Sydlys. Det 
følger få sekunder senere. 

Foto: SUFOI Fotoarkiv. 

UDEFRA 


UFO-feber i Sovjet 

A f Kim Møller Hansen. 


Sovjetiske videnskabsmænd har bekræftet, at gigantiske 
skabninger med små hoveder kravlede ud af et UFO og gik en 
aftentur i byen Voronezh, 500 km syd for Moskva. 


Et kugleformet UFO landede midt i en sov¬ 
jetisk park. Ud steg tre »mænd« i sølvfar¬ 
vede dragter og bronzefarvede støvler. På 
brystet havde de en slags sort skive. De var 
3-4 meter høje og havde et lille hoved med 
tre øjne. De gik en tur sammen med en ro¬ 
bot rundt om den skinnende »kugle«, hvor¬ 
efter de forsvandt ad en luge ind i kuglen 
og lettede igen. 

Indbyggerne blev opskræmte, og de til¬ 
kaldte videnskabsmænd undersøgte stedet 
med »specielle måleinstrumenter«. De 
fandt en fordybning med en diameter på 20 
cm og fire dybere huller. Desuden fandt de 
to uidentificerede sten eller klippestykker. 
En analyse har vist, at de ikke stammer her 
fra jorden. »Men flere analyser er nødven¬ 
dige«, udtaler Genrikh Silanov, der er leder 
af det Geofysiske Laboratorium i Voro¬ 
nezh. — Alt dette ifølge det sovjetiske ny¬ 
hedsbureau TASS. 

Avisen Sovjetskaya Kultura kunne sup¬ 
plere med oplysninger om, at ét af væsnerne 
havde rettet en strålepistol mod en 16-årig 
dreng, der øjeblikkelig forsvandt. Han 
kom atter til syne, da rumskibet forlod ste¬ 
det. Tre børn havde set de fremmede væs¬ 
ner i Voronezh den 27. september. Andre 
beboere i byen (der har 800.000 indbygge¬ 
re) havde set ufoer i dagene mellem 23. og 
29. september. 

En unavngiven sovjetisk videnskabs¬ 
mand påstår, at russiske forskere har fået 
kontakt med i hvert fald én udenjordisk 
civilisation, og at de har flere timers kom¬ 
munikation med den på bånd. 

Den danske presse har i dagene 10.-12. ok¬ 
tober bragt lidt forskellige versioner af den¬ 
ne historie - dog tydeligt fra samme kilde - 
og uden én eneste kritisk kommentar. Lidt 
mere skeptisk var det jugoslaviske presse¬ 
bureau, Tanjug, der skriver: 

»I lyset af denne masseinvasion er det be¬ 
synderligt, at der ikke har været nogen re¬ 
aktion - eller i det mindste en erklæring - 
fra det sovjetiske forsvarsministerium.« 

Hvad skal man mene? 

Ovenstående oplysninger stammer fra dan¬ 
ske og udenlandske avisudklip, som vi har 
fået tilsendt af læsere, som gerne vil vide, 
hvad SUFOl mener om sagen. 

Umiddelbart skulle man tro, at historien 


stammer fra den amerikanske avis National 
Enquirer, der er kendt for at behandle 
sandheden temmelig utraditionelt. Men kil¬ 
den er det amerikanske pressebureau AP, 
der har oplysningerne fra TASS, der jo ik¬ 
ke ligefrem er kendt for at have humori¬ 
stisk sans. 

Onde tunger mener, at russerne har givet 



Tegning lavet af skolebørn, som så rumski¬ 
bet lande i en park i Voronezh. 


amerikanerne en fed løgn, som de straks vil 
puste op, således at russernes indenrigspo¬ 
litiske problemer kan gå i glemmebogen for 
en tid. 

En talsmand fra TASS blev spurgt, om 
det hele ikke var en spøg, hvortil han svare¬ 
de: »TASS spøger aldrig. Begynder vi at 
spøge, holder vi op med at eksistere.« 

Siden perestrojka-bølgen er begyndt at 
rulle ind over Sovjet har flere og flere fan¬ 
tastiske ufo-beretninger fundet vej til avi¬ 
sernes spalter. Man fristes til at tro, at ef- 


SUFOIs aktivitetskalender 

Vinter 1989-90 

Møder i SUFOIs Aalborg-gruppe: 

Januar 1990: 

3. januar kl. 19-22: Åbent møde i lokalafdelingen. 

17. januar kl. 18.15: Rundvisning på Nordjyllands Radio. 

Februar 1990: 

7, februar kl. 19-22: Åbent møde i lokalafdelingen. 

20. februar kl. 19-22: Offentligt foredrag, biblioteket, 
Hadsundvej 35, Aalborg. 

Marts 1990: 

14. marts kl. 19-22: Åbent møde i lokalafdelingen. 

Oplysninger om mødested m.v.: 

Jann Stausholm, tlf. 98 17 85 39. 

Torben Birkeholm, tlf. 98 14 70 97. 

Deltag i hyggeligt samvær i SUFOIs lokalgrupper: 

Århus-gruppen: Inge Svane, tlf. 86 99 92 39 

Silkeborg-gruppen: Peter Nørgård, tlf. 86 80 13 15 

Fredericia-gruppen: Bent Eriksen, tlf. 75 92 00 81 

Svendborg-gruppen: Frank Lerbæk, tlf. 62 21 39 46 

Københavns-gruppen: ArneS. Petersen, tlf. 31 75 27 12 

Alle abonnenter er meget velkomne til at deltage i disse uforplig¬ 
tende møder, hvor der drøftes rapporter, holdes mindre foredrag og 
diskuteres alle de emner, som optager medlemmerne. 

• Savner du et foredrag i netop dit område, så kontakt: 

Karin Bøger, tlf. 42 24 17 02. 

• Har du husket at tilmelde dig SUFOIs kursus for rapportoptagere? 
(se artiklen i UFO-NYT nr. 2/89) 

eneste\ 


DANMARKS* IPROFESSIONELLE EDB-LØNSYSTEM 

til Bygge- og Anlægsvirksomhed 
Transport, Installation og Industri 


Alle akkordformer, automatisk forskuds- og overskudsbe¬ 
regning, mange tillægs- og fradragsordninger, lønfordeling, 
statistikker, redegørelser, alle Sh- og ferieordninger, faktu¬ 
reringsgrundlag, overførsel til/fra andre edb-systemer, en¬ 
kel gageadministration. 

Rekvirer brochure og reference-liste hos: 


Inter Cos 


Tlf. 47 38 04 48 

Unix • Olivetti • IBM • Texas Instruments • NCR • Motorola 


Disse to fotos blev bragt i avisen Pravda den 12. oktober og skulle vise runde, orange¬ 
lysende objekter nær ved byen Perm i juli måned. (Foto: Pravda) 


terhånden som perestrojka slår igennem i 
Sovjet, vil vi se mere og mere vrøvl i den 
sovjetiske presse på lige fod med det, der 
skrives i den vestlige presse, når agurketi- 
den sætter ind. 

Vi mener, at historien er usædvanlig 
tyndbenet. Det er ikke oplyst, hvornår 
hændelsen (hændelserne?) har fundet sted, 
hvor det præcis er foregået, og hvem alle de 
unavngivne videnskabsmænd er. 

SUFOI har gode kontakter i Østeuropa, 
og vi vil igennem disse forsøge at finde ud 
af, om der er hold i nogle af rygterne. Indtil 
da, må vi holde hovedet koldt og fødderne 
varme. Læserne vil høre mere, hvis vi op¬ 
snuser troværdige oplysninger. □ 


UFO-foredrag 

SILKEBORG 



Lysbilledforedrag 
v/ Peter Nørgård 

torsdag den 22. februar 1990 
kl. 19.00. 

Entré: kr. 25,00. 
UFO-NYT abonnenter har 
gratis adgang. 

Nærmere oplysninger på 
tlf. 86 80 13 15. 


UFO-foredrag 
i AALBORG 

Tirsdag den 20. februar 1990 
kl. 19-22 

på BIBLIOTEKET, Hadsundvej 35, 
9000 Aalborg - mødesal 5. 

PROGRAM 

Kl. 19.00: Ufologi i dag - 
hvad ved vi? 

Kl. 19.30: SUFOI-Aalborg - 

aktuelle observationer 

Kl. 20.00: PAUSE - kaffe/the kan 
købes. 

Kl. 20.30: Nærkontakt af 3. grad - 
besøg fra rummet? 

Kl. 21.15: UFO på video - se den 
første danske optagelse. 

(Ret til ændringer forbeholdes). 

Entré kr. 15,-. UFO-NYT abonnenter 
har gratis adgang! 

Yderligere oplysninger på 
telefon 98 14 70 97. 

NOTITSER _ 

KORT FORTALT 


Nyt fra Polen 

SUFOI’s gode kontakt i Polen, 
ingeniør Bronislaw Rzepecki, forsøger 
i øjeblikket at få myndighedernes 
tilladelse til at begynde udgivelsen af et 
polsk ufo-blad. Det skal hedde 
»NOL«, som betyder UFO. 

Rzepecki er også gået i gang med at 
samle penge ind, så han kan realisere 
sin drøm om at afholde den første 
store kongres for ufologer i landene 
bag jerntæppet. □ 


UFO-kongres i Sibirien 
- og i Petroskoi 

Igor Volke, næstformand for 
Esthonian UFO Research Group, har 
sammen med adskillige andre ufo- 
interesserede i Estland deltaget i en 
ufo-kongres i Tomsk (Sibirien) den 18.- 
25. april 1988. 

Mere end 300 ufo-forskere fra hele 
Sovjetunionen deltog i den otte dage 
lange kongres arrangeret af den 
Tekniske Højskole i Tomsk, den 
sibiriske afdeling af Videnskabernes 
Akademi, m.fl. 

Under kongressen blev en interessant 
ufo-hændelse fra april 1986 nær 
Vladivostok gennemgået. Tilfældet 
drejer sig om en lysende kugle, der 
dalede mod jorden for øjnene af et 
dusin mennesker. Pludselig ændrede 
lyskuglen retning og fløj i en 
horisontal bane, hvorefter den brasede 
ind i et 30 meter højt klippefrem¬ 
spring. Kuglen eksploderede i bittesmå 
stykker. På overfladen af disse stykker 
fandt man en net-lignende struktur 
ligesom fra gazebind. Laboratorietests 
har vist, at hvert stykke indeholder 
mange sjældne metaller. Nogle få 
stykker har indeholdt rent guld eller 
sølv. 

Blandt deltagerne i kongressen var 
Vsevolod Troitski (formand for 
»Soviet UFO Research Commission«, 
og medlem af Videnskabernes 
Akademi) og næstformand Pavel 
Popovitch. Felix Zigel var fraværende 
pga. sygdom (rygter siger, at han døde 
den 20. nov. 1988). 

En af de mest fremtrædende sovjetiske 
ufo-forskere i dag er kemiprofessor 
Dmitrijev. Han fremlagde på 
kongressen den teori, at visse ufo- 
fænomener kunne være plasma-kugler 
dannet i forbindelse med forøget 
solaktivitet. 

Et to-dages ufo-seminar blev afholdt i 
Petroskoi med deltagere fra Moskva, 
Leningrad, Minsk, Tbilisi og Tomsk. 
Adskillige sovjetiske ufo-tilfælde blev 
gennemgået, ligesom vidner fortalte 
om deres oplevelser. Seminarets 
gæstetaler var testpilot Marina 
Popovitch, gift med kosmonauten 
Pavel Popovitch. 

Seminaret fik en meget stor 
pressedækning, hvilket Marina 


Popovitch kommenterede på denne 
måde: 

»Dette seminar her i Petroskoi er en 
stor fjer i arrangørernes hat. Den store 
medieinteresse er i sig selv en sejr for 
forskerne af dette oversete emne. Ikke- 
jordiske civilisationer og kontakter og 
udforskningen af disse emner var 
seminarets hovedemne, og dette 
arrangement har været et vigtigt skridt 
fremad for videnskaben og vores 
søgen efter nye civilisationer.« □ 

/kmh 

Kilde: 

AFU New s l etter, nr. 33, 1989. 


SUFOI’s 

KØBENHAVNS¬ 

GRUPPE 

holder møder d. 

8. jan., 5. ffebr. og 5. marts 

i Vanløse Forsamlingshus, 
Lindehøjen 12, lige ved 
Vanløse station. 

Nærmere oplysninger hos 
Arne S. Petersen 
tlf. 42 97 80 76. 

I ufoernes 
grænseland... 

- dette er hovedtemaet i dette års 
udgave af UFO-VISION. 

Årbog ffor uffo-litteratur 1989. 

En stor del af de seneste års udgivel¬ 
ser om ufoer handler om: 

• påståede bortførelser 

• myndighedernes hemmeligheds¬ 
kræmmeri 

• kultiske bevægelser 

• pseudoreligiøst vrøvl 

• og kontaktpersoner 


UFO-VISION ser nærmere på disse tendenser i en række spændende og 
kritiske artikler og boganmeldelser. 



Teologen Kevin McCIure analyserer de mange kultiske ufo-bevægelser, og 
journalist Per Borgaard tager sig kærligt af adskillige bøger - heriblandt en 
dansk ufo-bog, som Per Borgaard kalder uhæderlig! Og så er der nye afslø¬ 
ringer omkring George Adamski - den kære charlatan - samt en masse 
andet læsestof for dem, som vil holde sig 
ajour med ufo-litteraturen. 


UFO-VISION bringer stof til eftertanke og de¬ 
bat - og er den eneste årbog i verden af sin 
slags. 

UFO-VISION 1989 er på 60 sider og illustreret. 
Prisen er 

kun kr. 78,* 

Bestil dit eksemplar allerede i dag. 


UFO-VISION bestilles ved at indbetale kr. 78,- 
+ kr. 12,- på giro 9 11 77 25, SUFOI, post¬ 
boks 6, 2820 Gentofte. Skriv UFO-VISION 
1989 på modtagerdelen. 

SUFOI har UFO-materialeme 

Vi tilbyder vore medlemmer Danmarks største udvalg af ufo-materialer. Enkelte bøger/hæfter er lige ved at 
være udsolgt, så vær hurtig med din bestilling. 


Bøger og rapporter 

Per Andersen: Projekt UFODATA.kr. 20,00 

Bruce Maccabee: UFO Landing.kr. 40,00 

Kim Møller Hansen: Bortført. Travis Walton.kr. 20,00 

Kim Møller Hansen: Fakta om UFO (en grundbog).kr. 56,00 

Kim Møller Hansen: PiloterserUFOer .kr. 57,00 

Kim Møller Hansen: Spøgelsesraketterne.kr. 20,00 

Kim Møller Hansen: UFO Sløring.kr. 53,00 

Kim Møller Hansen: UFO Studium (undervisning).kr. 18,00 

Iver O. Kjems: UFO Orientering.kr. 45,00 

John Michell: Phenomena (engelsk).kr. 78,00 

Nils Mustelin: Liv blandt milliarder af stjerner.kr. 67,00 

Åge Skjelborg: På sporet af ufonauten.kr. 20,00 

SUFOI NEWS. SUFOI Newsletter no. 10 (engelsk).kr. 25,00 

Synspunkter. Tre UFO artikler.kr. 20,00 

UFO-VISION. Årbog for ufo-litteratur 1988.kr. 78,00 

UFO-VISION. Årbog for ufo-litteratur 1989.kr. 78,00 

Hans Voigt: Detektor rapport.kr. 25,00 

UFO-NYT, hele årgange 

UFO-NYT årgang 1978 .kr. 45,00 

UFO-NYT årgang 1979 .kr. 50,00 

UFO-NYT årgang 1980 .kr. 50,00 

UFO-NYT årgang 1981 .kr. 60,00 

UFO-NYT årgang 1982 .kr. 70,00 

UFO-NYT årgang 1983 .kr. 90,00 

UFO-NYT årgang 1984 .kr. 100,00 

UFO-NYT årgang 1985 .kr. 110,00 

UFO-NYT årgang 1986 .kr. 137,00 

UFO-NYT årgang 1987 .kr. 137,00 

UFO-NYT årgang 1988 .kr. 147,00 

UFO-NYT årgang 1989 .kr. 157,00 

UFO-NYT årgang 1990 .kr. 167,00 

Andre materialer 

Focus på UFOer (36 dias, teksthæfte og lydbånd).kr. 340,00 

SUFOI-emblem i guldsmedekvalitet (nål).kr. 35,00 

SUFOI 30 år. Fire foredrag (lydbånd, 90 min.) .kr. 48,00 

Postkort med UFO-motiv (5 stk. incl. kuverter).kr. 10,00 

Original-grafik med UFO-motiv.kr. 55,00 

UFO-mærkat .kr. 5,00 

Jubilæumskuvert med særstempel, type A .kr. 25,00 

Jubilæumskuvert med særstempel, type B .kr. 30,00 

Jubilæumskuvert med særstempel, type C .kr. 35,00 

Jubilæumskuvert med særstempel, type D .kr. 40,00 

Jubilæumskuvert med særstempel, type E .kr. 45,00 


Bestilling sker lettest ved at indbetale beløbet + kr. 12,00 (porto/ekspedition) til giro 9 11 77 25, SUFOI, postboks 6, 
2820 Gentofte. Skriv venligst på modtagerdelen, hvad der bestilles. 











































